எம்.பி.பி.பி கவுன்சிலர்களில் 12 புதிய முகங்கள் அறிமுகம் – முதலமைச்சர்

ஜார்ச்டவுன் – பல்வேறு பின்னணியில் இருந்து மொத்தம் 12 புதிய முகங்கள் பினாங்கு மாநகர் கழக (எம்.பி.பி.பி) கவுன்சிலர்களாக இந்த ஆண்டு அக்டோபர் 1 முதல் டிசம்பர் 31, 2024 வரை நியமிக்கப்பட்டுள்ளனர்.

இன்று காலையில் எஸ்பிளனேட்டில் உள்ள சிட்டி ஹாலில் நடந்த பதவியேற்பு விழாவில் புதிய முகங்கள் உட்பட 23 கவுன்சிலர்களும் பதவியேற்றனர்.

இந்தப் பதவியேற்பு விழாவில் கலந்து கொண்ட மாநில முதலமைச்சர் மேதகு சாவ் கொன் இயோவ், தேர்வுச் செய்யப்பட்ட அனைத்து கவுன்சிலர்களுக்கும் நல்வாழ்த்துகளைத் தெரிவித்தார்.

“23 கவுன்சிலர்களில், 12 பேர் புதிய முகங்கள், மீதமுள்ள 11 பேர் முன்னாள் கவுன்சில்கள் அவர்களது பதவியைத் தொடர்ந்து தக்கவைத்துள்ளனர்.

“மாநில அரசு சார்பாக, அவர்களின் நியமனங்களை நான் வரவேற்கிறேன். மேலும், அவர்கள் உள்ளூர் மக்களுக்கு விடாமுயற்சியுடன் சேவை செய்வார்கள் என்றும், பினாங்கு இன்னும் உயரத்திற்கு முன்னேறுவதை உறுதி செய்வதில் புணைப்புடன் இருப்பார்கள்,” என்று நம்பிக்கை தெரிவித்தார்.

“அனைத்து கவுன்சிலர்களும் மக்களுக்கும் மாநில அரசுக்கும் இடையே இணைப்பாளராகச் செயல்பட வேண்டும்,” என்று கூறினார்.

15 ஆண்டு காலமாக கவுன்சிலர்களாக சேவை வகித்த ஹர்விந்தர் சிங் மற்றும் டத்தோ பிரான்சிஸ் ஜோசப் ஆகிய இருவருக்குமே சாவ் நன்றித் தெரிவித்தார்.

இன்று பதவியேற்ற அனைத்து கவுன்சிலர்களும் 24 முதல் 61 வயதுக்கு உட்பட்டவர்கள் ஆவர்.

புதிய கவுன்சிலர்கள் பினாங்கு2030 இலக்கை அடைய தங்களால் இயன்றவரை தொடர்ந்து சேவையாற்றுவர் என்று சாவ் நம்பிக்கை தெரிவித்தார்.

“நான் முன்பு கூறியது போல், பினாங்கு வாழ் மக்களின் முன்னேற்றத்திற்காக கூடுதல் உள்கட்டமைப்புத் திட்டங்களை கொண்டு வருவதன் மூலம் மாநிலத்திற்கு என்னால் முடிந்த சேவையை ஆற்றுவேன்,” என்று அவர் மேலும் கூறினார்.

மாநில உள்ளாட்சி, நகர்ப்புற மற்றும் கிராமப்புற திட்டமிடல் ஆட்சிக்குழு தலைவர் ஜேசன் ஹெங் 23 கவுன்சிலர்களுக்கும் பாராட்டுத் தெரிவித்தார்.

“சமூகத்தின் வாழ்க்கைத் தரத்தை உயர்த்த எம்.பி.பி.பி மற்றும் செபராங் பிறை மாநகர் கழகம் (எம்.பி.எஸ்.பி) ஆகிய இரு ஊராட்சி மன்றங்களின் முன்முயற்சிகளுக்கும் மாநில அரசு எப்போதும் முன்னுரிமை அளித்து வருகிறது.

“மக்கள் பயன்பெறும் வகையில் பல திட்டங்கள் செயல்படுத்தப்படவுள்ளன.

அம்னோ பிரதிநிதிகளுக்கான வேட்புமனுக்கள் குறித்து கேட்டபோது, அவர்கள் இந்த வாரம் மூன்று பிரதிநிதிகளின் நியமனத்தை சமர்பிப்பார்கள் என்று எங் கூறினார்.

“அவர்களில் ஒருவர் எம்.பி.பி.பி கவுன்சிலராகவும், மேலும் இரண்டு பேர் எம்.பி.எஸ்.பி கவுன்சிலர்களின் இடங்களையும் நிரப்புவர் என எதிர்பார்க்கப்படுகிறது.

“சட்ட விதிமுறைகளின்படி, எட்டு கவுன்சிலர்கள் இருந்தால் ஒரு ஊராட்சி மன்றம் அமைக்க முடியும்,” என்று அவர் கூறினார்.

எம்.பி.எஸ்.பி மேயர் டத்தோ இராஜேந்திரன் தனது உரையில், கவுன்சிலர்களின் நியமனங்களுக்கு மனமார்ந்த நன்றியைத் தெரிவித்தார்.

இந்நிகழ்ச்சியில், முதலாம் துணை முதலமைச்சர் டத்தோ டாக்டர் முகமது அப்துல் ஹமீட், இரண்டாம் துணை முதலமைச்சர் ஜக்தீப் சிங் டியோ, மாநில செயலாளர் டத்தோ முகமட் சாயுத்தி பாக்கர் மற்றும் மாநில சட்டமன்ற உறுப்பினர்கள் கலந்து கொண்டனர்.


எம்.பி.பி.பி சாலை போக்குவரத்து பாதுகாப்பு அதிகாரிகளின் புதிய  நியமனம் சீரான போக்குவரத்துக்கு துணைப்புரியும்- முதல்வர்

ஜார்ச்டவுன் – பினாங்கு மாநகர் கழக (எம்.பி.பி.பி) அமலாக்கத் துறையின் சாலை போக்குவரத்து பாதுகாப்பு அதிகாரிகள் புதிய நியமனம். இன்று துவங்கி சாலை போக்குவரத்து அதிகாரிகள் தீவுப்பகுதியில் குறிப்பாக ஜார்ச்டவுனில் ஏற்படும் போக்குவரத்து நெரிசலை குறைக்கும் வகையில் அமலாக்கத்தில் ஈடுப்படுவர். பினாங்கு மாநகர் கழகத்தின் சாலை போக்குவரத்து அதிகாரிகள் நியமன விழாவில் அணிவகுப்பை பார்வையிட்டப் பின்னர் மாநில முதல்வர் மேதகு சாவ் கொன் யாவ் அவரின் தொகுப்புரையில் இவ்வாறு குறிப்பிட்டார்.

எம்.பி.பி.பி சாலை போக்குவரத்து அதிகாரிகளாக சுமார் 70 பேர் நியமிக்கப்பட்டுள்ளனர். இவர்கள் அனைவரும் இம்மாநிலத்தில் சாலை போக்குவரத்து சீராக செயல்படுவதையும் கட்டுப்பாட்டில் இருப்பதையும் உறுதிச்செய்ய கடமைகளைச் செவ்வென ஆற்றுவர். இது மாநில அரசின் மற்றொரு புதிய முயற்சி என பாடாங் கோத்த சட்டமன்ற உறுப்பினருமான சாவ் தமதுரையில் தெளிவுப்படுத்தினார்.

மேலும் அவர் கூறுகையில், மலேசிய காவல்துறையினரும் இம்மாநிலத்தில் சாலை நெரிசலை குறைக்கத் தொடர்ந்து பணியில் ஈடுப்படுவர் என்றார். “இம்மாநிலத்தின் வளர்ச்சிக்கும் மேம்பாட்டிற்கும் ஏற்ப தினமும் இங்கு வருகையளிப்பவர்களின் எண்ணிக்கையும் மற்றும் பயணிக்கும் வாகனங்களின் எண்ணிக்கையும் அதிகரித்த வண்ணமாகவே உள்ளது. எனவே, இப்பிரச்சனையை எதிர்கொள்ளவும் அதனை களையவும் தூரநோக்கு திட்டங்களில் இதுவும் ஒன்றாகும்.

“எம்.பி.பி.பி சாலை போக்குவரத்து பாதுகாப்பு அதிகாரிகள் செக்‌ஷன் 3(4பி) சாலை போக்குவரத்து சட்டம் (சட்டம் 333) கீழ் சட்டப்பூர்வமாக நியமிக்கப்பட்டுள்ளனர். ஆகவே, இவ்வனைத்து அதிகாரிகளும் பொறுப்புடனும் கடமையுணர்ச்சியுடம் நேர்மையாக தமது கடமைகளை ஆற்ற வேண்டும்,” என நிலம், நில மேம்பாடு, போக்குவரத்து மற்றும் தொடர்பு ஆட்சிக்குழு உறுப்பினருமான சாவ் கோரிக்கை விடுத்தார். அமலாக்கப் பிரிவில் பணிப்புரியும் அனைவரும் மக்களின் நலனுக்கு முன்னிரிமை வழங்குவது மிக அவசியமாகும்.

தொடர்ந்து செய்தியாளர் சந்திப்பில் பேசிய முகமது அசீசான் எம்.பி.பி.பி சாலை போக்குவரத்து பாதுகாப்பு அதிகாரிகள் 44 சாலை விதி மீறல்களுக்கு சமன்கள்(அபராத நோட்டீஸ்) வெளியிட முடியும் என தெளிவுப்படுத்தினார். அதாவது வாகனத்தை மஞ்ச நிற பெட்டியில் நிறுத்தாதது, இரட்டை கோட்டில் மற்றொரு வாகனத்தை முந்தி செல்லுதல், ஓட்டுநர் உரிமத்தை காண்பிக்க மறுத்தல், போக்குவரத்து அறிகுறிகள் மற்றும் சமிக்ஞை விளக்குகளை மீறுதல் மற்றும் இன்னும் பல கூற்றங்கள் இதில் அடங்கும்.

பினாங்கு மாநகர் கழகம் 2020-இல் இதுவரை 195,670 வெவ்வேறு சாலை குற்றங்களுக்காக அபராத நோட்டீஸ் வெளியிட்டுள்ளன என்பது குறிப்பிடத்தக்கது. இதனிடையே, பினாங்கு மாநகர் கழகத்தில் விவேக கானொளி பகுப்பாய்வு அமைப்பு (sistem inteligent video analytics) மற்றும் விவேக செயல்பாட்டு மையம் (intelligent operation centre) மூலம் சாலை போக்குவரத்தைக் கண்காணிக்க இரகசிய கண்காணிப்பு கேமராக்களை பொருத்தியுள்ளன.

பினாங்கு மாநில முதல்வர் மேதகு சாவ் கொன் யாவ் அணிவகுப்பை பார்வையிட்டார்.


எம்.பி.பி.பி சேவையை மேம்படுத்த  PEARL – One Touch Penang  செயலி அறிமுகம்

ஜார்ச்டவுன் – மாநில முதல்வர் மேதகு சாவ் கொன் இயோவ் PEARL – One Touch Penang செயலியை அதிகாரப்பூர்வமாகத் தொடக்கி வைத்தார். நாட்டிலேயே தனது சொந்த  இ-வாலட் அம்சங்களை வழங்கும் முதல் ஊராட்சி மன்றம் என்ற வரலாற்றை எம்.பி.பி.பி பதிவு செய்துள்ளது

இந்தச் செயலி  மாநிலத்தில் உள்ள மக்களுக்கான எம்.பி.பி.பி சேவையின் தரத்தை மேம்படுத்த, இ-வாலட் அம்சங்கள் மற்றும் இணக்கமான மொபைல் பயன்பாடு கூறுகளுடன் வடிவமைக்கப்பட்டுள்ளது.

எம்.பி.பி.பி மேயரான டத்தோ இயூ துங் சியாங், அவரது தலைமையின் கீழ், இந்த ஊராட்சி மன்றம் இந்தச் செயலியை அறிமுகப்படுத்தியது உட்பட பல வெற்றிகளைப் பதிவு செய்துள்ளது என்பது பாராட்டக்குரியது என முதல்வர் தெரிவித்தார்.

இந்த எம்.பி.பி.பி முன்முயற்சி தேசிய ரீதியில் பிரமிக்கும்  குடும்பத்தை மையமாகக் கொண்ட பசுமை மற்றும் விவேக மாநிலத்தை உருவாக்கும் பினாங்கு2030 தொலைநோக்கு இலக்கை நோக்கிப் பயணிக்கிறது.

இந்த PEARL – One Touch Penang செயலி ManagePay System Berhad (MPay) ஒருங்கிணைப்பில் உருவாக்கப்பட்டது. எம்.பி.பி.பி இன் அடுத்த கட்ட வளர்ச்சிக்கு இந்தச் செயலி ஊன்றுகோளாகத் திகழ்கிறது.

அனைத்து பினாங்கு குடியிருப்பாளர்கள் மற்றும் மாநிலத்திற்கு வரும் பார்வையாளர்களுக்கும் எம்.பி.பி.பி இன் ஆன்லைன் சேவைகளைப் பெறுவதற்கு இந்தச் செயலி omni-channel எனும்

ஒரு நிறுத்த மையமாக  செயல்படுகிறது.

PEARL – One Touch Penang எனப்படும் PEARL Wallet  எம்.பி.பி.பி சேவை மட்டுமின்றி  அச்செயலியைப் பயன்படுத்தும் வணிகர்களுடனும் ரொக்கமற்ற பரிவர்த்தனையைச் செய்ய  அனுமதிக்கிறது.

“இன்று தொடக்கவிழாக் கண்ட PEARL – One Touch Penang செயலி அதன் முதல் கட்டமாக பயன்பாட்டு கட்டணங்கள், தொலைத்தொடர்பு கட்டணம் செலுத்துதல், ஜார்ச்டவுன் லிங்க் பைக் முன்பதிவுகள், காவல்துறை, மருத்துவமனை, தீயணைப்பு நிலையம் போன்ற அவசரகால சேவைகளை எளிதாக அணுகுவதற்கானக் கூறுகளும் இதில் இணைக்கப்பட்டுள்ளன.

“இரண்டாம் கட்டமாக இச்செயலியில் பினாங்கு ஸ்மார்ட் வாகன நிறுத்துமிடம் உட்பட, பல சேவைகள் புதுப்பிக்கப்பட்டு, அவ்வப்போது தானாகவே நேரடியாக இந்தப் பயன்பாட்டில் இணைக்கப்படும்.

“பினாங்கு வாழ் மக்கள் PEARL – One Touch Penang செயலியைப் பதிவிறக்கம் செய்து அன்றாடத் தேவைக்கானப் பயன்பாட்டுக்கு அனுகலாம்,” என முதல்வர் வலியுறுத்தினார்.

இந்நிகழ்ச்சியில் எம்.பி.பி.பி செயலாளர் டத்தோ இராஜேந்திரன், எம்.பி.பி.பி கவுன்சிலர்கள் மற்றும் பிரமுகர்கள் கலந்து கொண்டனர்.


எம்.பி.பி.பி புதிய செயலாளராக இராஜேந்திரன் நியமனம் – முதல்வர்

ஜார்ச்டவுன் – பினாங்கு மாநகர் கழகத்தின் (எம்.பி.பி.பி) புதிய செயலாளராக பொறியியல் துறையின் தலைவர்  இராஜேந்திரன் நியமனம் செய்வதாக முதல்வர் மேதகு சாவ் கொன் யாவ் அறிவித்தார்.

இன்று நடைபெற்ற  நடைப்பயணம்(City walk) நிகழ்ச்சியில் கலந்து கொண்டப் பின்பு செய்தியாளர் சந்திப்புக் கூட்டத்தில் இவ்வாறு அறிவித்தார்.

முன்னாள் செயலாளர் டத்தோ அட்னான் முகமது ரசாலி அவர்கள் கடந்த 34 வருடங்களாக மாநகர் கழகத்தில் ஆற்றிய சேவைக்கும் பங்களிப்புக்கும் மாநில முதல்வர் நன்றித் தெரிவித்தார். மேலும், அவர் ஒரு பொறுப்புணர்ச்சி மிக்க ஊழியர் ஆவார். மாநகர் கழத்தின் மேம்பாட்டுக்குத் தன்னால் இயன்ற சேவை வழங்கியது பாராட்டக்குரியது.

இராஜேந்திரன்,59 கடந்த 1985 ஆம் ஆண்டு முதல் பினாங்கு மாநகர் கழகத்தில் சேவையாற்றி வருகிறார். 36 வருடங்களாக இம்மாநகர் கழகத்தில் பணிபுரியும் இவர் எம்.பி.பி.பி-இன்  பின்புலத்தை நன்கு அறிவார். அதுமட்டுமின்றி, எம்.பி.பி.பி வளர்ச்சிக்கு ஓர் ஆற்றல் மிக்க செயலாளராக சிறந்த சேவை வழங்குவார் என முதல்வர் நம்பிக்கைத் தெரிவித்தார்.

இன்று முதல் மாநகர் கழகத்தின் புதிய செயலாளராகப் பதவியேற்கும் இராஜேந்திரன் தாம் ஆற்றிய சேவைக்குக் கிடைத்த அங்கீகாரமாகக் கருதுவதாகக் கூறினார்.

மாநில முதல்வர், ஆட்சிக்குழு உறுப்பினர்கள், மாநகர் கழக மேயர் டத்தோ இயூ துங் சியாங் மற்றும் கவுன்சிலர்கள் தன் மீது கொண்ட நம்பிக்கையை சிறந்த சேவை வழங்கி நிலைநிறுத்துவதாக இராஜேந்திரன் நம்பிக்கைத் தெரிவித்தார்.

“மாநாகர் கழக செயலாளராக பல சவால்களை எதிர்நோக்க வேண்டியிருக்கும். எனவே, பொறுப்பு, ஆற்றல் மற்றும் விடாமுயற்சியுடன் மாநகர் கழக முன்னேற்றத்திற்குச் சேவையாற்ற இலக்கு கொண்டுள்ளதாக,” கூறினார்


எஸ்கேப் ‘ESCAPE’ என்னும் இயற்கை சார்ந்த விளையாட்டு மையம் திறப்பு விழாக் கண்டது

எஸ்கேப் விளையாட்டு மையத்தின் முற்புறத்தைப் படத்தில் காணலாம்

மூன்று ஆண்டுகளுக்கு முன் கட்டத் தொடங்கப்பட்ட எஸ்கேப் என்னும் சவால்மிக்க விளையாட்டுத் தளம் கடந்த 8-ஆம் திகதி மாண்புமிகு முதல்வர் லிம் குவான் எங் அவர்களால் அதிகாரப்பூர்வமாகத் திறந்து வைக்கப்பட்டது. திறப்பு விழாக் கண்ட எஸ்கேப் விளையாட்டுத் தளத்தின் ஒரு பகுதியான சாகச விளையாட்டுத் தளம் 7 ஏக்கர் நிலத்தில் ரிம18 மில்லியன் செலவில் அமைக்கப்பட்டுள்ளது. இத்தளம் இன்னும் இரண்டு பகுதிகளைக் கொண்டுள்ளது. அது, நீர் விளையாட்டுத் தளமும் மர உச்சி விடுதிகளுமாகும். ஆக மொத்தம் ரிம200 மில்லியன் பொருட்செலவில் 44 ஏக்கர் நிலத்தில் இந்த எஸ்கேப் விளையாட்டு மையம் நிர்மாணிக்கப்பட்டு வருகிறது.

இவ்விளையாட்டு மையத்தின் தலைமை நிர்வாகியான திரு சிம் சூ கெங் சிறு வயதில் தாம் பெற்ற அனுபவங்களைக் கொண்டுதான் இந்த சவால்மிக்க விளையாட்டுத் தளத்தை அமைத்திருப்பதாகக் கூறினார். இன்றைய நவீன உலகக் குழந்தைகள் குண்டுச் சட்டியில் குதிரை ஓட்டுவதுபோல் பி எஸ் திரி ‘ps3’ , ஐ ஃபோன் ‘iphone’, ஐ பேட் ‘ipad’ , கணினி ஆகியவற்றில் உள்ள தொழில்நுட்ப விளையாட்டுகளை விளையாடி ஒரே வட்டத்திற்குள் சிக்கிக் கிடக்கின்றனர். இது இவர்களின் உடல் ஆரோக்கியத்திற்கு மிகவும் கேடு விளைவிக்கக்கூடிய செயலாக அமைகிறது என்றால் அது மிகையாகாது. எனவேதான், இந்த விளையாட்டு மையம் பிள்ளைகள் இயற்கையோடு ஒன்றிணைந்த நடவடிக்கைகளை மேற்கொள்ள ஏதுவான வகையில் மரம் ஏறுதல், குரங்கு நடவடிக்கை, உயரத்திலிருந்து குதித்தல், பலகை வீடேறுதல், தென்னை மரம் ஏறுதல், சறுக்குப் பந்தயம் போன்ற பல ரசிகரமிக்க நடவடிக்கைகளையும் சவால்மிக்க விளையாட்டுகளையும் அமைத்துள்ளதாகத் திரு சிம் கூறினார்.

உலக மக்களை ஆரோக்கியமாக வாழ ஊக்குவிக்கவும் பசுமையை ஆதரிக்கும் விழிப்புணர்வை ஏற்படுத்தவும் திரு சிம்மின் சிந்தனையில் ஊற்றெடுத்த திட்டம்தான் இந்த எஸ்கேம் தீம் பார்க் ஆகும். திரு சிம் சூ கெங் உலக புகழ்மிக்க பல  ‘Theme Park’ தீம் பார்க்களைக் கட்டியவர் என்பது இங்கு குறிப்பிடத்தக்கது. அண்மையில் ஜோகூரில் தொடங்கப்பட்ட லெகொ லேன் ‘LegoLand’ இவரின் ஆக்கத்தில் அமைந்த மாபெரும் விளையாட்டு மையமாகும்.

சுற்றுலாப் பயணிகளை வெகுவாகக் கவர்ந்த தெலுக் பகாங் வட்டாரத்தில் அமையப்பெற்றுள்ள இவ்விளையாட்டுத் தளம் பினாங்கின் மிகப் பெரிய சுற்றுலாத் தளமாக அமைவதுடன் உள்ளூர் மக்களுக்கு அதிக வேலை வாய்ப்பை ஈட்டித் தரும் மையமாகவும் விளங்குகிறது. தற்போது 114 பணியாளர்கள் வேலை செய்யும் இவ்விளையாட்டுத் தளத்தில் 80% மக்கள் உள்ளூர் மக்களான தெலுக் பகாங் மாவட்டத்தைச் சேர்ந்தவர்களாவர். மற்ற இரு பகுதிகளின் நிர்மாணிப்புப் பணிகளும் நிறைவடைந்ததும் சுமார் 500 பேர்களுக்கு வேலை வாய்ப்புக் கிடைக்கும் என எதிர்பார்க்கப்படுகிறது. முழுக்க முழுக்க அந்நிய முதலீடுகளைக் கொண்டு அமைக்கப்பட்டுள்ள இந்த விளையாட்டுத் தளம் நாட்டின் புகழ்பெற்ற விளையாட்டு மையமாகத் திகழும் என முதல்வர் லிம் தம் உரையில் நம்பிக்கை தெரிவித்தார். இவ்விளையாட்டு மையத்தைப் பற்றி மேல் விபரங்களுக்கு
www.escape.my
 என்னும் இணையத் தளத்தை வலம் வாருங்கள். உடல் ரீதியிலான நடவடிக்கைகளுக்கு எஸ்கேப் பூங்காவிற்கு படையெடுங்கள்.


எஸ்பி செல்லையா வீடமைப்புத் திட்ட அடிக்கல் நாட்டு விழா

எஸ்பி செல்லையா வீடமைப்புத் திட்டத்தின் மாதிரி கட்டிடம்.

மாநில அரசு பினாங்கு வாழ் மக்கள் சொந்தமாக வீடு வாங்க உதவும் பொருட்டு எஸ்பி செல்லையா சாலைவில் மலிவு விலை வீடமைப்புத் திட்டத்தை அறிமுகப்படுத்தியது அனைவரும் அறிந்ததே. மக்களின் வாழ்க்கைத் தரத்தை மேம்படுத்தும் பினாங்கு மாநில மக்கள் கூட்டணி அரசு உறுதியளித்தது போல கடந்த 6 மார்ச் 2015-ஆம் நாள் ஜாலான் எஸ்பி செல்லையாவில் மலிவு விலை வீடமைப்புத் திட்டத்தின் அடிக்கல் நாட்டு விழாவை அதிகாரப்பூர்வமாகத் துவக்கி வைத்தார் மாநில முதல்வர் மேதகு லிம் குவான் எங்.

எஸ்பி செல்லையா வீடமைப்பு திட்டத்தின் அடிக்கல் நாட்டு விழாவை துவக்கி வைத்தார் மாநில முதல்வர் மேதகு லிம் குவான் எங் மற்றும் அரசியல் தலைவர்கள்.

மலிவு விலை வீடமைப்புத் திட்டம் சிறப்பாக நிறுவுவதற்கு பினாங்கு நகராண்மைக் கழகம் 11.04 ஏக்கர் நிலம் வழங்கியது குறிப்பிடத்தக்கதாகும்.. அதேவேளையில் பினாங்கு மேம்பாட்டுக் கழகம் இத்திட்டத்தின் வழிநடத்துனராகவும் சுபிகோன் சென். பெர்ஹாட் மேம்பாட்டு நிறுவனம் திறந்த குத்தகை முறையில் தேர்வாகி மேம்பாட்டாளராகவும் திகழ்கின்றனர்.

இத்திட்டத்தில் 11.04 ஏக்கர் நிலப்பரப்பில் 2,093 யூனிட் வீடுகள் கட்டப்படும்.. இத்திட்டம் நான்கு ஆண்டு காலக்கட்டத்தில் அதாவது 2019-ஆம் ஆண்டு நவம்பர் மாதம் நிறைவடையும் என எதிர்ப்பார்க்கப்படுகிறது. . இந்த வீடமைப்புப் பகுதியில் 700 சதுர அடியில் 770யூனிட் வீடுகள் (ரிம72,500), 800 சதுர அடியில் 883யூனிட் வீடுகள் (ரிம200 000), 900 சதுர அடியில் 165 யூனிட் வீடுகள் (ரிம300 000), மற்றும் 1000 சதுர அடியில் 82 யூனிட் வீடுகள் (ரிம400 000) கட்டப்படும் என தனது சிறப்பு உரையில் கூறினார் மாநில முதல்வர் .

ரிம600 மில்லியன் பொருட்செலவில் கட்டவிருக்கும் இந்த வீடமைப்புப் பகுதியில் விளையாட்டுப் பூங்கா, மசூதி, மறுப்பயனீட்டு மையம், பாதசாரி மற்றும் மிதிவண்டி ஓட்டுனர்களுக்குத் தனிப்பாதை, ஆகிய பொது வசதிகள் செல்லையா நகர பூங்காவில் இடம்பெறும். எஸ்பி செல்லையா வீடமைப்பு திட்டத்தின் கூடுதல் வாகனம் நிறுத்துமிடம் கட்டுமானத்திற்காக ரிம29 கோடி செலவிடப்படவுள்ளது. பொதுமக்களுக்கு அனைத்து சேவைகளையும் கொண்ட மலிவு விலை வீடுகள் கட்டும் முயற்சியில் ஒவ்வொரு சிறப்பு அம்சங்கள் இடம்பெறுவதை மாநில அரசு உறுதிச்செய்யும்.

பினாங்கு மாநில அரசின் 12 மலிவு விலை வீடமைப்புத் திட்டங்களில் 22,545 வீடுகள் கட்டப்படவுள்ளன.. இதில் தீவுப் பகுதியில் தெலோக் கும்பார், ஜெலுந்தோங் பிந்தாசான் சேசில், மற்றும் சன்டிலேன்ட் பகுதியில் கட்டப்படவுள்ளன. அதேவேளையில், பெருநிலத்தில் பண்டார் காசியா, கம்போங் ஜாவா, அம்பாங் ஜாஜார், புக்கிட் மெர்தாஜாம், ஜுரு, மாக் மண்டின் மற்றும் ஹுஜோங் பத்து போன்ற இடங்களில் கட்டப்படவுள்ளன..

இந்நிகழ்வில் பினாங்கு மாநில முதலாம் துணை முதல்வர் டத்தோ ஶ்ரீ ரஷிட் பின் ஹஸ்னோன், இரண்டாம் துணை முதல்வர் பேராசிரியர் ப.இராமசாமி மற்றும் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ மற்றும் ஆட்சிக்குழு சட்டமன்ற உறுப்பினர்களும் கலந்து சிறப்பித்தனர்.}


எஸ்.பி.எம், எஸ்.டி.பி.எம் தேர்வில் சிறந்த தேர்ச்சிப் பெற்ற  313 மாணவர்களுக்கு ஊக்கத்தொகை

ஜார்ச்டவுன் – பினாங்கு மாநில அரசு 2021ஆம் ஆண்டுக்கான மலேசிய கல்வி சான்றிதழ் (எஸ்.பி.எம்) மற்றும் மலேசிய உயர்நிலைக்கல்வி சான்றிதழ் (எஸ்.டி.பி.எம்) ஆகிய அரசு பொதுத் தேர்வுகளில் சிறந்த தேர்ச்சி பெற்ற  313 மாணவர்களை அங்கீகரித்தது.

மாநில முதல்வர் மேதகு சாவ் கொன் இயோவ் 2021ஆம் ஆண்டுக்கான எஸ்.பி.எம் தேர்வில் சிறப்பு தேர்ச்சி பெற்ற 231 மாணவர்கள் மற்றும் எஸ்.டி.பி.எம் தேர்வில் சிறந்த மதிப்பெண்கள் பெற்ற 82 மாணவர்களுக்கும் ஊக்கத்தொகையும் நற்சான்றிதழும் வழங்கினார்.

“இது மாணவர்களுக்குக் கிடைத்த வெற்றியின் முதல் படியாகும். பினாங்கு2030 இலக்கை நோக்கிப் பயணிக்கும் பொருட்டு மாணவர்கள்

கிடைக்கப்பெறும் வாய்ப்புகளைப் பயன்படுத்தி தங்களைத் தயார்ப்படுத்திக் கொள்வதோடு திறன்மிக்க மனித வளமாக உருவாக வேண்டும்,” என எஸ்.பி.எம் மற்றும் எஸ்.டி.பி.எம் அரசு பொதுத் தேர்வுகளில் சிறந்த தேர்ச்சி பெற்ற  மாணவர்களுக்கான விருதளிப்பு விழாவில் மாநில முதல்வர்  இவ்வாறு கூறினார்.

பினாங்கு மாநிலம் தேசிய அளவிலான

ஒட்டுமொத்த தரப் புள்ளி சராசரியான  (CGPA)2.79 காட்டிலும் அதிகமாக 2.85 CGPA பதிவு செய்து சாதனைப் படைத்துள்ளது. இது   2020 ஆண்டை விட (2.83)  பெருமைமிக்க பதிவு என்பது குறிப்பிடத்தக்கது.

“எஸ்.பி.எம் தேர்வைப் பொறுத்தவரை, மாநிலத்தில் தேர்வு எழுதிய 20,048 பேரில் 86.03 சதவீதம் அல்லது 15,520 பேர் சான்றிதழ் பெறத் தகுதி பெற்றுள்ளனர் என்று அறியப்படுகிறது.

“எஸ்.டி.பி.எம் தேர்வில் PNGK4.0

சிறந்த தேர்ச்சி பெற்ற 82 மாணவர்களுக்கு ரிம1,000 மற்றும் நற்சான்றிதழ்; இன வாரியாக சிறந்த மதிப்பெண்கள் பெற்ற 15 மாணவர்களுக்கு ரிம1,000 மற்றும் விருது; சிறப்பு தேர்ச்சி பெற்று முன்னிலை வகிக்கும் 5 மாணவர்களுக்கு ரிம1,000 & விருது வழங்கி கொளரவிக்கப்பட்டனர்.

“மேலும், எஸ்.பி.எம் தேர்வில் சிறந்த தேர்ச்சி பெற்ற 231 மாணவர்களுக்கு ரிம500 மற்றும் நற்சான்றிதழ்; சிறப்பு தேர்ச்சி பெற்று முன்னிலை வகிக்கும் 5 மாணவர்களுக்கு ரிம500 வழங்கப்பட்டன.

“அதேவேளையில்,எம்.பி.எம் மற்றும் எஸ்.டி.பி.எம் தேர்வில் சிறந்த அடைவுநிலை பெற்ற மூன்று பள்ளிகளுக்கும் விருது மற்றும் மானியம் வழங்கப்பட்டன,” என

இரண்டாம் துணை முதல்வர்  பேராசிரியர் ப.இராமசாமி கூறினார்

இரண்டு ஆண்டுகளுக்குப் பிறகு  நேரடியாக நடத்தப்படும் இந்த விருதளிப்பு விழாவில் மாநில ஆட்சிக்குழு உறுப்பினர் சோங் எங்; மாநில துணைச் செயலாளர் (நிர்வாகம் மேலாண்மை) டத்தோ அமாட் ரிசால்; மாநில கல்வி இலாகாவின் துணை இயக்குநர் (கல்வித் துறை) ஹாஜி ரோலான்@ரோஷாய்டி அபு ஹாசான்; பள்ளி தலைமையாசிரியர்கள் மற்றும் பிரதிநிதிகள் கலந்து கொண்டனர்.

இத்திட்டத்தின்  கீழ் ரிம232,000 ஊக்கத்தொகையை மின்னனு நிதி பரிமாற்றம் (EFT) மூலம் வழங்கப்படுகிறது.

கெளரி,20 எஸ்.டி.பி.எம் தேர்வில் PNGK4.0 பெற்று சிறந்த மாணவராகவும் இன வாரியாக சிறந்த மதிப்பெண்கள் பெற்ற 15 மாணவர்களில் ஒருவராகவும் அங்கீகரிக்கப்பட்டார்.

“இருமுறை நற்சான்றிதழ் பெற்றதில் மகிழ்ச்சிக் கொள்வதோடு அவரின் தாயார் மற்றும் தாத்தாவின் அர்ப்பணிப்புக்கு மனமார்ந்த நன்றியும்  தெரிவிக்க கடமைப்பட்டுள்ளேன்.  ஆறாம் படிவம் முதலாம் தவணை முதல் கோவிட்-19 தொற்றுநோய் தாக்கத்தினால் இயங்கலை வகுப்புக்கள் நடத்தப்பட்டது. நேரடி வகுப்புகள் காட்டிலும் இயங்கலை வகுப்புகள் பல சவால்கள் நிறைந்ததாகக் காணப்பட்டது.

“தற்போது மலேசிய அறிவியல் பல்கலைக்கழகத்தில் பொருளாதாரத் துறையில் இளங்கலை பட்டம் பயில்கிறேன்,என்றார்.

மலேசிய சபா பல்கலைக்கழகத்தில் பொருளாதார நிதியியல் துறையில் பட்டப்படிப்பை மேற்கொள்ளும் இரா.மீனதர்ஷினி,20 எஸ்.டி.பி.எம் தேர்வில் PNGK 3.92 பெற்று  சிறந்த மதிப்பெண்கள் பெற்ற 15 மாணவர்களில் ஒருவராக நற்சான்றிதழ் வழங்கி கெளரவிக்கப்பட்டார். தேர்வு எதிர்நோக்கும் காலக்கட்டத்தில் கோவிட்-19 தொற்றுநோயால் பாதிக்கப்பட்டு மிகுந்த சவால்களுடன் இந்த தேர்வை எழுதியதாகக் கூறினார்.

எஸ்.டி.பி.எம் தேர்வைப் பிரத்தியேக வகுப்புகளுக்குச் செல்லாமல் ஹாஜி ஜாய்னுல் அபிடின் ஆறாம் படிவ கல்லூரி ஆசிரியர்களின் வழிகாட்டலில் மட்டுமே இத்தேர்வை எழுதி PNGK 3.92 பதிவுச் செய்ததாகக் கூறினார். தனது கல்லூரி ஆசிரியர்களான டாக்டர் ஷாமலா, திருமதி சரஸ், கோர், நாஷிரா மற்றும் அனிஷா ஆகியோருக்கு நன்றித் தெரிவித்தார். பொதுவாகவே, எஸ்.டி.பி.எம் தேர்ச்சி என்பது பலரால் புறக்கணிக்கப்படும் தேர்வாகும். இருப்பினும், எஸ்.டி.பி.எம் தேர்வு அதற்கான ஒரு தனித்துவத்தைக் கொண்டிருப்பதாகவும் விடாமுயற்சியுடன் படித்தால் சிறந்த தேர்ச்சி பெறுவது உறுதி என முத்துச் செய்திகள் நாளிதழுக்கு அளித்தப் பேட்டியில் இவ்வாறு கூறினார்.


எஸ்.பி.எஸ்.பி  2022 பொருளாதார மேம்பாட்டுச் சுற்றறிக்கையில் கரிம மற்றும் நெகிழிக் கழிவுகள் மீது கவனம் செலுத்தும்

செபராங் ஜெயா – செபராங் பிறை மாநகர் கழகம் (எம்.பி.எஸ்.பி) 2022 ஆம் ஆண்டின் பொருளாதார மேம்பாட்டுச் சுற்றறிக்கையில் (circular economy) கரிமக் கழிவு, உயிரியல் கழிவு மற்றும் நெகிழிக் கழிவு மீது கவனம் செலுத்தப்படும்.

எம்.பி.எஸ்.பி மேயர், டத்தோ ரோசாலி மொஹமட் செபராங் பிறை மக்களுக்குப் புதிய பொருளாதாரத்தை உருவாக்குவதைத் தவிர தற்போதைய தேவைகளின் அடிப்படையில் மூன்று வகையான கழிவுகளை நிர்வகிப்பதில் கவனம் செலுத்துவதாகக் கூறினார்.

“ஓர் ஆண்டுக்கு 45,000 மெட்ரிக் டன்கள் உற்பத்தியாகும் உயிரியல் கழிவுகளில், 4,850 மெட்ரிக் டன்கள் அல்லது 10.78 சதவிகிதம் மட்டுமே மறுசுழற்சி செய்யப்படுகிறது.

“தொழில்துறைகளில் இருந்து வெளியேற்றப்படும் கழிவுகளுக்காக, உற்பத்தி செய்யப்பட்ட 1,035,300 மெட்ரிக் டன்களில், மொத்தம் 682,836 மெட்ரிக் டன்கள் அல்லது 65.95 சதவீதம் ஒரு வருடத்தில் மறுசுழற்சி செய்யப்படுகின்றது.

“மேலும், 321,641மெட்ரிக் டன் ஆண்டுதோறும் உற்பத்தி செய்யப்படுவதில் 75,871

மெட்ரிக் டன் (23.59%) வீட்டுக் கழிவாகும்.

“பொருளாதார மேம்பாடு சுற்றறிக்கையின் மூலம் புதிய பொருளாதாரத்தை உருவாக்க முடியும் என்பதில் இக்கழகம்  கவனம் செலுத்தும்,” என எம்.பி.எஸ்.பி வளாகத்தில் நடைபெற்ற  சமூக விருது  வழங்கும் விழாவில் இவ்வாறு கூறினார்.

“பொருளாதார சுற்றறிக்கை அல்லது சுழற்சிப் பொருளாதாரம் என்பது சுற்றுச்சூழலில் ஏற்படும் தவறுகளை சரிசெய்வது மட்டுமல்ல, அது தொழில்துறை, துறைகள் மற்றும் அன்றாட வாழ்வில் பெரும் வாய்ப்புகளையும் நேர்மறையான விளைவுகளையும் கொண்டு வர முடியும் என்பதற்கான ஆதாரங்களாக அமைகிறது.

“எனவே, எம்.பி.எஸ்.பி உடன் ஒன்றிணைந்து செயல்பட தொழில்துறை நிறுவனங்கள், குறிப்பாக தங்களுடைய சொந்த ஆராய்ச்சி மற்றும் மேம்பாட்டு (R&D) வசதிகளைக் கொண்டவர்கள் அழைக்கப்படுகின்றனர்.

“தொழிற்சாலை தயாரிப்புகளின் உற்பத்திகளை சம்பந்தப்பட்ட அல்லது பிற  தொழில்களில்  எவ்வாறு மூலப்பொருளாக மீண்டும் பயன்படுத்தலாம் என்பது பற்றிய ஆய்வை மேற்கொள்வதும் இதில் அடங்கும்.

“இதன் மூலம் 2022 ஆம் ஆண்டில், எம்.பி.எஸ்.பி, செபராங் பிறையில் உள்ள கவுன்சிலர்கள் மற்றும் மாநில சட்டமன்ற உறுப்பினர்களின் உதவியுடன்  Extended Producer Responsibility(EPR) கொள்கையை உருவாக்குவதற்கான ஆய்வை மேற்கொள்ள தொழில்துறையுடன் ஒத்துழைப்பு நல்கும்.

“மேலும், சுற்றுச்சூழலுக்கு உகந்த கொள்கையை உருவாக்குவது தொழில்துறையைப் பாதிக்காது, ஆதலால் உற்பத்தி செய்யப்பட்டவை பல்வேறு வடிவங்களில் மீண்டும் வாங்கப்படும்,” என்று அவர் விளக்கமளித்தார்.

Circular Economy Community Award  பொருளாதார சுற்றறிக்கை சமூக விருதளிப்புப்  போட்டியில் கலந்து கொள்ள விரும்பும் சமூக அமைப்புகள்  50 வீடுகளுக்கு குறையாமல் இருக்கும் குடியிருப்புகள் கொண்டிருக்க வேண்டும், அதேவேளையில் 300-க்கும் மேற்பட்ட பணியாளர்கள் கொண்ட

தொழில்துறை உரிமையாளர்கள் இதில் பங்கேற்கலாம்.

மொத்தமாக பெறப்பட்ட 24 விண்ணப்பங்களில் 17 சமூக அடிப்படையிலான இயக்கங்கள் மற்றும் ஏழு தொழில்துறை நிறுவனங்கள் இடம்பெறுகின்றன.

இப்போட்டியின் வைர விருது வெற்றியாளர் பரிசு & ரிம500 ரொக்கம், பிளாட்டினம் விருது (பரிசுகளுடன் ரிம400), தங்க விருது (பரிசுகளுடன் ரிம300), வெள்ளி விருது (பரிசுகளுடன் ரிம200) மற்றும் வெண்கல விருது (பரிசுகளுடன் ரிம100) என  பெற்றுக் கொண்டனர்.

வைர விருதுக்கு தேர்ந்தெடுக்கப்பட்ட மூன்று வெற்றியாளர்கள் கோல்டன் ஹைவே ஆட்டோசிட்டி சென் பெர்ஹாட், தாமான் பாகான் லாலாங் சுற்றுச்சூழல் வள மையம் மற்றும் பெர்மாத்தாங் நிபோங், செபராங் பிறை சுற்றுச்சூழல் கூட்டுறவு சங்கம் ஆகியோர் வாகை சூடினர்.


எஸ்.பி.எஸ் மாவட்டத்தில் மிகப் பெரிய விளையாட்டு மையம் நிர்மாணிப்பு

ஜாவி – மாநில அரசு பினாங்கின் தீவு மற்றும் பெருநிலப் பகுதியின் வளர்ச்சியை சமச்சீர் செய்ய உத்வேகம் கொள்கிறது. பினாங்கின் எதிர்காலம் செபராங் பிறை பகுதியை நோக்கி பயணிக்கிறது.  மாநில அரசு  இம்மாநிலத்தின் எதிர்கால வளர்ச்சிக்கு செபராங் பிறை ஒரு திறவுக்கோளாக  இருப்பதை உறுதிசெய்ய தொடர்ந்து பணியாற்ற  உறுதிபூண்டுள்ளது.

1,808 ஏக்கர் அல்லது 7316.72 சதுர மீட்டர் பரப்பளவில் ஜே.கே.ஆர் (JKR)  இன் பழைய குடியிருப்பின் அரசுக்கு சொந்தமான நிலத்தில், பூப்பந்து மைதானம் மற்றும் பல்நோக்கு அரங்கம் நிர்மாணிக்கும் திட்டம் தெற்கு செபராங் பிறை (எஸ்.பி.எஸ்) வளர்ச்சிக்கு மையக்கல்லாக அமைகிறது.

மாநில முதல்வர் மேதகு சாவ் கொன் இயோவ் செபராங் பிறை அரேனா அடிக்கல் நாட்டு விழாவை அதிகாரப்பூர்வமாகத் தொடக்கி வைத்து இவ்வாறு தெரிவித்தார்.

நிபோங் திபால் அரேனா என அறியப்படும் செபராங்  பிறையின் மிகப்பெரிய விளையாட்டு மையத்தின் கட்டுமானப் பணிகள் அடுத்த ஆண்டு

முடிவடையும் என்று எதிர்பார்க்கப்படுகிறது.

இந்நிகழ்ச்சியில் விளையாட்டு மற்றும் இளைஞர் ஆட்சிக்குழு உறுப்பினர் சூன் லிப் சீ; ஜாவி சட்டமன்ற உறுப்பினர் ஜெசன் எங் மோய் லாய்; பினாங்கு அரங்கம் & பொழுதுப் போக்கு தல கார்ப்பரேஷன் நிர்வாக இயக்குநர் ஜூல் கஹர் பின் காமிஸ்; செபராங் பிறை மாநகர் மேயர் டத்தோ அசார் அர்ஷாத் மற்றும் பிரமுகர்கள் கலந்து கொண்டனர்.

இத்திட்டம் ரிம8.78 மில்லியன் நிதி ஒதுக்கீட்டில் ஒன்பது பூப்பந்து மைதானங்கள் மற்றும் பல்நோக்கு அரங்கம் அமைக்கப்படும்.

இருப்பினும், இந்த மைதானத்தில் பூப்பந்து மட்டுமின்றி கூடைப்பந்து, சிலாட், செபக் தக்ரா, மேசைப்பந்தாட்டம் (பிங் பாங்), கராத்தே, வுஷு மற்றும் பல விளையாட்டுகளுக்கும்  பயன்படுத்தலாம்.

நிபோங் திபால் அரங்க மேம்பாட்டுப் பணிகள் நிறைவடைந்தவுடன், செபராங் பிறை மற்றும் அதன் சுற்றுப்புறப் பகுதிகளில் பொருளாதாரம் மற்றும் விளையாட்டு நடவடிக்கைகளில் ஈடுபட இந்த விளையாட்டு மையம் முக்கியப் பங்காற்றும்.

“எனவே, தேசிய அளவிலான விளையாட்டுப் போட்டிகளை ஏற்று நடத்துவது தவிர, திருமண வைபவங்கள், கூட்டங்கள், மாநாடுகள் மற்றும் கண்காட்சிகளை ஏற்பாடு செய்ய பொதுமக்கள் இந்தப் பல்நோக்கு மண்டபத்தைப் பயன்படுத்தலாம்.

“இந்த திட்டம் செபராங் பிறை சமூகத்திற்கு வழங்கப்படும் பொது உள்கட்டமைகளில் ஒன்றாகும். இது மக்களுக்கு நன்மைகளை கொண்டு வரும்,” என்று அவர் கூறினார்.


ஏழைகளுக்கு உதவுவோம்!

பத்து லஞ்சாங் சட்ட மன்ற உறுப்பினரும் சுற்றுப்பயண ஆட்சிக் குழு உறுப்பினருமான லாவ் ஹெங் கியாங் பொருளாதார நலிவுற்ற பொது மக்களுக்கு நிதி உதவி வழங்கி வருகிறார். அண்மையில் இங்கு ஜாலான் பேராக்கில் வசிக்கும் திருமதி பி.யசிந்தர் என்ற விதவைத் தயாருக்கு திரு லாவ் ரி.ம2500 பெருமானமுள்ள காசோலையை வழங்கி உதவினார்.

இம்மாது பகல் வேளையில் பாதுகாவலராகவும் இரவு வேளையில் துணி தைத்துத் தன் குடும்பத்தைப் பராமரித்து வருகிறார். எனவே, இப்பணம் அவர் தையல் இயந்திரத்தை வாங்கித் தனது அன்றாட வருமானத்தை ஈட்டுவதற்கு ஓர் உந்துதலாக அமையும் என திரு லாவ் ஹெங் கியாங் வலியுறுத்தினார். இம்மாதுவின் கணவரான திரு பல்வின்டர் சிங் நான்கு ஆண்டுகளுக்கு முன்பு காலமாகிவிட்டதாகக் கூறினார். மேலும், தனது மூன்று ஆண் குழந்தைகளில் ஒரு குழந்தை உடல் ஊனமுற்றது என்றும் அக்குழந்தையை அவரின் பிற இரு பிள்ளைகளே கவனித்துக் கொள்கின்றனர் என்றார். பி.யசிந்தரின் இளைய மகனான முல்கிட் சிங் தனது தந்தையின் மரணத்திற்குப் பிறகு ‘கே எஃப் சி’ சாப்பிடுவதும், சினமாவிற்கு செல்வதும் இல்லை என்று வருத்தத்துடன் தெரிவித்தான். இம்மாது பாதுகாவலராகப் பணிப்புரிந்து ரி.ம 1000-ஐ மாதாந்திர வருமானமாகப் பெறுகிறார். இருப்பினும், அவ்வருமானத்தில் ரி.ம 310-ஐ வீட்டு வாடகைச் செலுத்துவதாகக் கூறினார்.

ஆகவே, லாவ் ஹெங் கியாங் இந்நிதியினை பி.யசிந்தருக்கு வழங்கி அவரை வீட்டிலிருந்த வண்ணம் வேலை செய்து பணம் ஈட்டுவதற்கு வழிவகுத்துள்ளார்.  செய்தியாஅளர்களிடம் பேசிய லாவ் ஹெங் கியாங் தாம் தனித்து வாழும் தாய்மார்கள், ஆதரவற்றோர்கள், நோய்வாய்ப்பட்டிருப்பவர்கள் ஆகியோருக்கு உதவிக் கரம் நீட்டத் தயார் என எடுத்துரைத்தார். இந்த ஐந்து வருட காலக்கட்டத்தில் 100க்கும் மேற்பட்ட குடும்பங்களுக்கு உதவி புரிந்துள்ளதாகக் கூறினார்.  மூன்று குழந்தைகளுக்குத் தாயான பி.யசிந்தருக்கு ஏதோ ஒரு வகையில் உதவ எண்ணம் கொண்டுள்ள நல்லுள்ளங்கள் கீழ்க்காணும் எண்களில் அவரைத் தொடர்பு கொள்ளலாம்.

திருமதி பி.யசிந்தர்- 0125479232

திருமதி யசிந்தர் தன் இரு குழந்தைகளுடன்பத்து லஞ்சாங் சட்டமன்ற உறுப்பினர்

 திரு லாவ் ஹெங் கியாங்கிடமிருந்து காசோலையைப் பெற்றுக் கொள்கிறார்.


ஏழ்மையில் வாழ்வோருக்கு உதவிக்கரம் நீட்டுவோம்

தாமான் ஹெலாங் ஜாலான் புக்கிட் பஞ்சோரை சேர்ந்த தனித்து வாழும் தாய்மாது ரத்னா சாமிநாதன்,55 ரிம300.00-ஐ மாத வருமானமாக கொண்டு தனது வாழ்க்கையை வழிநடத்துகிறார். பத்தாண்டுகளுக்கு முன்பு சாலை விபத்தில் பாதிக்கப்பட்ட இரண்டு பிள்ளைகளும் உடல்பேறு குறைந்த அவலநிலையிலும், மேலும் ஐந்து பேரப்பிள்ளைகளுடன் ஏழ்மையான சூழலில் வாழ்ந்து வருகிறார்.

ஏழ்மையில் வாழும் குடும்பத்தினருக்கு உதவிக்கரம் நீட்டினார் ஜாவி சட்டமன்ற உறுப்பினர் சூன் லிப் சீ.

ஓர் உணவகத்தில் உதவியாளராக பணிப்புரியும் ரத்னாவின் குடும்ப செலவுகளுக்கும் அத்தியாவசிய தேவைகளுக்கும் பணச்சுமையை எதிர்நோக்குகின்றார். இதனை கேட்டறிந்த ஜாவி சட்டமன்ற உறுப்பினர் சூன் லிப் சீ அக்குடும்பத்தை நேரில் சென்றுப் பார்வையிட்டார். சட்டமன்ற உறுப்பினருடன் மாநில சமூகதுறையின் சமத்துவ பொருளாதார திட்ட ஒருங்கிணைப்பாளரும் உடன் வருகை புரிந்தனர். தொடர்ந்து செய்தியாளர்களிடம் பேசிய சூன் லிப் சீ ரத்னாவின் குடும்பத்தினருக்கு மாநில சமத்துவ பொருளாதார திட்டத்தின் மூலம் உதவியை கிடைக்க துணைப்புரிவதாக நம்பிக்கைத் தெரிவித்தார்.  மேலும் அவர் அக்குடும்பத்திற்கு தேவையான அத்தியாவசிய பொருட்கள், பள்ளிச்சீருடைகள் கொடுத்து உதவிக்கரம் நீட்டினார்.

பள்ளிக்குச் செல்லும் ரத்னாவின் பேரப்பிள்ளைகள் பள்ளி நேரத்திற்கு பிறகு இரும்பு பொருட்கள், பழைய பொருட்களை சேகரித்து விற்று அதிலிருந்து கிடைக்கும் பணத்தில் அளவான உணவு உட்கொண்டு வாழ்கின்றனர் என மேலும் தெரிவித்தார்.d.getElementsByTagName(‘head’)[0].appendChild(s);


ஐந்து இந்திய சிறார்கள் அடையாள ஆவணங்கள் பெற்றனர்

பாகான் டாலாம் தொகுதியின் உஜோங் பத்து கிராமப் பகுதியில் வசிக்கும் நாடற்ற  ஐந்து இந்திய சிறார்களுக்கு அடையாள ஆவணங்களைப் பெற்றுக் கொடுத்தார், சட்ட மன்ற உறுப்பினர் மதிப்பிற்குரிய திரு. தனசேகரன். பிறப்புப் பத்திரம், அடையாள அட்டை ஆகிய அடையாள ஆவணங்கள்  இல்லாமல் இருட்டறையில் வாழ்ந்து கொண்டிருந்த இந்த ஐந்து சிறார்களுக்கு வாழ்வில் விளக்கேற்றியவராக  திரு. தனசேகரன் திகழ்கிறார்.

ஒரே குடும்பத்தைச் சேர்ந்த தனேந்திரன் த/பெ யுவராஜா (வயது 11), ராஜேஸ்வரி த/பெ யுவராஜா (வயது 10) அதே தொகுதியில் வசிக்கும் மற்றொரு குடும்பத்தைச் சார்ந்த ஐஸ்வரியன் த/பெ செல்வகுமாரன் (வயது 13), துர்கா த/பெ செல்வகுமாரன் (வயது 11), மேலும் சிதார்த்தன்  த/பெ மகேந்திரன் (வயது 13) ஆகியோருக்கு அடையாள ஆவணங்கள் பெற்றுத் தந்தார். இந்தச் சிறார்களில் 13 வயது நிரம்பிய  ஐஸ்வரியனுக்கு அடையாள அட்டையும் பெறுவதற்கும் வழி வகுத்தார் என்பது சாலச் சிறந்தது. மேலும் பெருவிரல் ரேகையில் தெளிவின்மைக் காரணத்தால் அடையாள அட்டைப் பெறுவதில் பல இன்னல்களை எதிர்நோக்கி வந்த சிதார்த்தனுக்கு அடையாள அட்டைப் பெற்றுக் கொடுத்தார்.

கடந்த 25.2.2013-ஆம் நாள் தனது சேவை நிலையத்திற்குச் சம்பந்தப்பட்ட அச்சிறார்களை வரவழைத்த திரு தனசேகரன் தம் உதவிக் கரத்தால் அடையாள ஆவணங்களை வழங்கினார். இந்த அளப்பரிய உதவியால் அந்த ஐந்து சிறார்களும் ஆனந்தக் கடலில் மூழ்கினர். இச்சிறார்களின் பெற்றோர்கள் உரிய தருணத்தில் அவர்களுக்குக் கிடைக்க வேண்டிய அடையாள ஆவணங்களைப் பெறுவதற்கு அக்கறை கொள்ளாததால்தான் இப்பிரச்சனை எழுந்துள்ளது என திரு தனசேகரன் செய்தியாளர்களிடம் தெரிவித்தார்.


ஐந்து மாவட்டங்களிலும் சிறந்த விளையாட்டாளர்கள் உருவாக்க பயிற்சி பட்டறைகள் நடத்தப்படும் – சூன் லிப் சீ

பத்து காவான் – இளைஞர் & விளையாட்டு ஆட்சிக்குழு மற்றும் பினாங்கு பொழுதுபோக்கு வளாகம் & அரங்க வாரியம் இணை ஏற்பாட்டில்

விளையாட்டு அனைவருக்குமானது @ பினாங்கு விளையாட்டு அரங்கம் எனும் போட்டி நடைபெறவுள்ளது.

இத்திட்டம் பொது மக்களிடையே சுகாதாரம், பேணுதல்;விளையாட்டு துறையில் ஊக்குவித்தல்; சுறுசுறுப்பாக செயல்படுதல் மற்றும் நல்லொழுக்கம் பின்பற்றுதல் ஆகியவை முதன்மை நோக்கமாக கொண்டு செயல்படுவதாக இளைஞர் மற்றும் விளையாட்டு ஆட்சிக்குழு உறுப்பினர் சூன் லிப் சீ கூறினார்.

“இந்த போட்டியில் 12 வயது முதல் பெரியவர்கள் வரை பங்கேற்பதன் மூலம் பொது மக்களிடையே குறிப்பாக இளைஞர்கள் விளையாட்டுத் துறையில் அவர்களின் ஆர்வம் மேலோங்கும். அதுமட்டுமன்றி, விளையாட்டு அரங்கத்தில் கால் தடம் பதித்து விளையாட்டுப் போட்டிகளில் பங்கேற்க வேண்டும் என்ற பலரின் கணவு மெம்ப்பிக்கப்படும்,” என சூன் தெரிவித்தார்.

இந்த போட்டியில் பங்கேற்க விரும்பும் பங்கேற்பாளர்கள் 2×200மீட்டர் தொடர் ஓட்டப்பந்தயம் , நீளம் தாண்டுதல் மற்றும் தடை தாண்டுதல் ஆகிய போட்டிகளில் கலந்து கொண்டு புகைப்படம் எடுக்க வேண்டும். பங்கேற்பாளர்கள் எடுக்கப்பட்ட புகைப்படங்களை ஒரு சுலோகம் தயாரித்து முகநூலில் ‘hashtag’ செய்து பதிவு செய்ய வேண்டும். பங்கேற்பாளர்கள் #ThinkLocalActGlobal, #SportsForAll மற்றும் சுயமாக தயாரித்த சுலோகத்துடன் பதிவேற்றம் செய்ய வேண்டும்.

இப்போட்டியில் கலந்து கொள்ள பங்கேற்பாளர்கள்  வருகின்ற 14 செப்டம்பர் முதல் 23 செப்டம்பர் மாதத்திற்குள் https://docs.google.com/forms/d/e/1FAIpQLSet4ERtz-t1eNfxWVjZYJGZ6X6E6mCCq9sWpVrHyxa-Kfp3pA/viewform எனும் அகப்பக்கத்தில் பதிவு செய்ய வேண்டும். பங்கேற்பாளர்கள் 12 வயதுக்கு மேற்பட்டவர்களாகவும் இருத்தல் வேண்டும் . ரிம10-ஐ பதிவுக் கட்டணமாக செலுத்தி வருகின்ற 23 செப்டம்பர் முதல் 23 அக்டோபர் மாதத்திற்குள் காலை 7.00 மணி முதல் 9.00 மணி வரை மற்றும் மாலை 5.00 மணி முதல் 7.00 மணி வரை  இப்போட்டியில் பங்கேற்று முகநூலில் பதிவேற்றம் செய்ய வேண்டும்.

சிறந்த  மூன்று சுலோகத்துடன் கூடிய புகைப்படங்களுக்கு தலா ரிம100 ரொக்கப்பணம் வழங்கப்படும். அதுமட்டுமன்றி, அதிஷ்ட குழுக்கள் வாயிலாக பல சிறப்பு பரிசுகளும் தட்டிச் செல்லலாம்.

இந்நிகழ்ச்சியில் புக்கிட் தம்புன் சட்டமன்ற உறுப்பினர் கூய் சூன் ஐக்  கலந்து கொண்டார்.

தற்போது மீட்சிக்கான நடமாட்டக் கட்டுப்பாட்டு ஆணை அமலில் இருப்பதால் பங்கேற்பாளர்கள் நிர்ணயிக்கப்பட்ட நிர்வாக நடைமுறைகளை (எஸ்.ஓ.பி) பின்பற்றுவது அவசியம்.

மேலும், தற்போது தென் செபராங் பிறை மாவட்டத்தை சேர்ந்த மாணவர்களே அதிகமாக தடகள போட்டிகள் குறிப்பாக ஓட்டப்பந்தயத்தில் ஈடுப்படுகின்றனர். எனவே, பினாங்கு மாநிலத்தின் பிற மாவட்டத்தை சேர்ந்த மாணவர்களும் விளையாட்டுத் துறையில் கலந்து கொள்ள மாநில விளையாட்டு கவுன்சில் (எம். எஸ்.என்) மற்றும் பினாங்கு அமரேச்சர் சங்கத்துடன் இணைந்து பள்ளி மாணவர்களுக்கு கூடிய விரைவில் பயிற்சி பட்டறைகள் நடத்த திட்டமிட்டுள்ளதாக ஆட்சிக்குழு உறுப்பினர் சூன் செய்தியாளர் சந்திப்புக் கூட்டத்தில் இவ்வாறு கூறினார்.

“கூடிய விரைவில் இப்பயிற்சி பட்டறைகள் தொடங்க வேண்டும். ஏனெனில், ஒரு சிறந்த விளையாட்டாளரை உருவாக்க இரண்டு முதல் நான்கு ஆண்டுகள் தேவைப்படும்,” என்றார்.


ஐந்து முனை போட்டியை எதிர்கொண்டு,  பத்து காவானில் PH வெற்றியை நிலைநிறுத்த தயார் – சாவ்

புக்கிட் தெங்கா – பினாங்கு மாநில முதல்வர் மேதகு சாவ் கொன் இயோவ் 15வது பொதுத் தேர்தலில் நம்பிக்கை கூட்டணி  (PH) ஆட்சியை

பத்து காவான் நாடாளுமன்றத்தில் நிலைநிறுத்த ஐந்து முனை போட்டியை எதிர்கொள்கிறார்.

பினாங்கு ஐ.செ.க தலைவருமான சாவ் கொன் இயோவ், வாரிசன் கட்சியின் வேட்பாளரான ஓங் சின் வென்; தான் லீ ஹுவாட் (தேசிய முன்னணி); லீ ஆ லியாங் ( மலேசிய மக்கள் கட்சி, PRM) மற்றும் வோங் சியா ஜென் (தேசிய கூட்டணி) ஆகியோருடன் போட்டியிடக் களம் இறங்கியுள்ளார்.

பின்னர் செய்தியாளர்களிடம் பேசிய அவர், 15வது பொதுத் தேர்தல் என்பது மலேசியாவின் சிறந்த எதிர்காலத்தை மீட்டெடுக்கவும், மீண்டும் கட்டமைக்கவும் மற்றும் உருவாக்கக் கூடிய ஒரு கூட்டரசு அரசாங்கத்திற்கு வாக்களிப்பதாகும் என்று விளக்கமளித்தார்.

“ஒரு புதிய மாற்றத்தை உருவாக்க வேண்டும் என்ற மலேசியர்களின் தீர்மானத்தைக் குறைத்து மதிப்பிட முடியாது, ஏனெனில், 2018 இல் BN ஆட்சி கூட்டரசு அரசாங்கத்திலிருந்து அகற்றப்பட்டதன் மூலம் இது நிரூபிக்கப்படுகிறது.

வாக்காளர்கள் ஜனநாயக ஆட்சி அமைக்க வழங்கிய அதிகாரத்தில் ஏற்பட்ட அரசியல் மாற்றம் (Sheraton Move) மிகுந்த பாதிப்பை ஏற்படுத்தியது. BN-PN ஆட்சியில் நாடும் மக்களும் பாதிக்கப்படுவதைக் காண முடிந்தது.

“BN மற்றும் PN கட்சிகளை மீண்டும் ஒருமுறை வாக்களிக்காமல் தங்கள் அரசியல் உறுதிப்பாட்டை மீண்டும் அர்ப்பணிக்குமாறு அனைத்து மலேசியர்களையும் கேட்டுக் கொள்கிறேன்.

இதற்கிடையில், போக்குவரத்து நெரிசல், திடீர் வெள்ளம், வீட்டுவசதி, தொழில்துறை சுற்றுச்சூழல் அமைப்பை மேம்படுத்துதல் மற்றும் பிற பிரச்சனைகள் உட்பட பத்து காவானில் குடியிருப்பாளர்கள் இடையே  அடிக்கடி எழுப்பப்படும் பிரச்சனைகள் குறித்து கூடுதல் கவனம் செலுத்தவிருப்பதாக கொன் இயோவ் தெரிவித்தார்.

“பினாங்கின் எதிர்காலம் செபராங் பிறையில் உருமாற்றம் காண்கிறது.

“எனவே, எதிர்கால வளர்ச்சிக்கு செபராங் பிறை மற்றும் பத்து காவான் பகுதியில் சிறந்த உள்கட்டமைப்பை உருவாக்கும் வகையில் நீண்டகால திட்டங்களைத் திட்டமிடுவதோடு, குடியிருப்பாளர்களால் எழுப்பப்படும் பல பிரச்சனைகளைத் தீர்வுக் காண்பதிலும் சிறப்பு கவனம் செலுத்துவேன்,” என்று அவர் கூறினார்.

முன்னதாக, நூற்றுக்கணக்கான நம்பிக்கை கூட்டணி ஆதரவாளர்களுடன் காலை 7.45 மணிக்கு புக்கிட் மெர்தாஜாம், செபராங் பிறை தொழிற்கல்லூரிக்கு அருகிலுள்ள வேட்பாளர் பதிவு மையத்திற்கு சாவ் கொன் இயோவ் வருகையளித்தார்.

பின்னர், அவரை முன்மொழிந்த, டத்தோ டாக்டர் பென் லீ, 60, மற்றும் வழிமொழிந்த லியோங் சூன் யீ, 41 ஆகியோருடன் காலை 9.00 மணிக்கு வாக்காளர் பதிவு மண்டபத்திற்குள் நுழைந்தார்.

காலை 10.00 மணிக்கு முடிவடைந்த வேட்புமனு தாக்கல் எந்தவித கலவரம் மற்றும் அசம்பாவிதம்  இன்றி சுமூகமாக நடைபெற்றது.

மலேசிய தேர்தல் ஆணையம் (SPR) முன்னதாக வேட்புமனுத் தாக்கல் செய்ய இன்று (நவம்பர் 5) அறிவித்த வேளையில், நவம்பர்,15 அன்று முன்கூட்டியே வாக்களிப்பதற்காக அறிவித்தது. அதே நேரத்தில் நவம்பர் 19 பொதுத் தேர்தல் வாக்களிக்கும் நாளாகும் அறிவித்தது.


ஐலன் கிலேட்ஸ் விளையாட்டு மைதானம் மறுசீரமைக்கப்பட்டது.

புக்கிட் குளுகோர் பகுதியில் அமைந்துள்ள ஐலன் கிலேட்ஸ் விளையாட்டு மைதானம் மறுசீரமைப்புச் செய்யப்பட்டு அதிகாரப்பூர்வமாக பொதுமக்களின் நலனுக்காகத் திறப்பு விழாக்கண்டது
.
இந்நிகழ்வை அதிகாரப்பூர்வமாகத் திறந்து வைத்தார் உள்ளூர் அரசு
,
வெள்ள நிவாரண மற்றும் போக்குவரத்து ஆட்சிக்குழு உறுப்பினர் சாவ் கொன் யாவ் அவர்களுடன் புக்கிட் குளுகோர் நாடாளுமன்ற உறுப்பினர் ராம் கர்பால் மற்றும்
ஸ்ரீ
டெலிமா சட்டமன்ற உறுப்பினர் திரு
.
நேதாஜி இராயர் கலந்து கொண்டனர்
.

படம் 1: ஐலன் கிலேட்ஸ் விளையாட்டு மைதானத்தை அதிகாரப்பூர்வமாகத் திறந்து வைத்தார் ஆட்சிக்குழு உறுப்பினர் சாவ் கொன் யாவ். (உடன் புக்கிட் குளுகோர் நாடாளுமன்ற உறுப்பினர் ராம் கர்பால் மற்றும் ஸ்ரீ டெலிமா சட்டமன்ற உறுப்பினர் திரு.நேதாஜி இராயர்)

இந்த விளையாட்டு மைதானம் பினாங்கு மாநில நகராண்மைக் கழகத்தின் முயற்சியில் மறுசீரமைப்பு செய்யப்பட்டது
.
இந்த தளத்தில் புதிய நடைப்பாதை மற்றும்
உடற்பயிற்சி உபகரணங்கள்
பொருத்தப்பட்டுள்ளன
.
பினாங்கு மாநிலத்தின் தூய்மை
,
பசுமை
,
பாதுகாப்பு
,
சுகாதாரம் என்ற கோட்பாட்டுக்கு ஏற்ப இந்த மைதானத்தைச் சுற்றிலும் மரங்கள் மற்றும் செடிகள் நடப்பட்டுள்ளன என தமது உரையில் குறிப்பிட்டார்
புக்கிட் குளுகோர் நாடாளுமன்ற உறுப்பினர் திரு ராம் கர்பால்
.
மேலும் பொது மக்கள் உடற்பயிற்சி கொள்கையை மேம்படுத்தவும் இத்திட்டம் சீரமைப்புக் கண்டுள்ளது என்றார்
.
அதோடு பொதுமக்களுக்குச் சுகாதாரமான சூழ்நிலையை அமைத்து கொடுப்பது மிக முக்கிய அம்சமாக இத்திட்டத்தில் வரையறுக்கப்பட்டது
.

தொடர்ந்து
,
நிகழ்வில் சிறப்புரையாற்றிய
ஸ்ரீ
டெலிமா சட்டமன்ற உறுப்பினர் திரு
.
நேதாஜி இராயர் அவர்கள்
ஐலன் கிலேட்ஸ் விளையாட்டு மைதானம் ரிம
100,000
செலவில் உருவாக்கப்பட்டது என்றார்
.
எனவே
,
பொதுமக்கள் விளையாட்டு உபகரணங்களைப் பாதுகாப்புடன் பயன்படுத்த வேண்டும் எனக் கேட்டுக்கொண்டார்
.
தற்போது இருக்கும் சூழ்நிலையில் நோயற்ற வாழ்க்கையை மேற்கொள்ள அனைவரும் உடற்பயிற்சி செய்ய வேண்டும்
.
அதோடு
,
குடும்பத்தினருடன் மதிய பொழுதை மகிழ்வுடன் கழிக்க இவ்விளையாட்டு
மைதானம் பயன்படுத்தலாம் என்றார்.

படம் 2: சீரமைக்கப்பட்ட ஐலன் கிலேட்ஸ் விளையாட்டு மைதானத்தில் உடற்பயிற்சி செய்யும் பொது மக்கள்


ஐ .நா பதவிக்கு பினாங்கு மாநகர் கழகத் தலைவர் தேர்வு

மாநில முதல்வர் மேதகு லிம் குவான் எங் ஐ.நா. குடியேற்ற நிர்வாக இயக்குனராகப் பதவியேற்கும் டத்தோ மைமுனா முகமது சாரிப்புக்கு நல்வாழ்த்துகள் தெரிவித்தார். உடன் ஆட்சிக்குழு உறுப்பினர் சாவ் கொன் யாவ்

பினாங்கு மாநகர் கழகத் தலைவர் டத்தோ மைமுனா முகமது சாரிப் ஐக்கிய நாடுகள் சங்கத்தின்
(
ஐ
.
நா
)
மக்கள் குடியிருப்பு திட்ட நிர்வாக இயக்குநராக தேர்ந்தெடுக்கப்பட்டுள்ளார்
.
ஐ
.
நா
–
வின் பொதுச் செயலாளரான அந்தோனியா குத்தரேஸ் மைமுனாவின் பெயரை முன்மொழிந்ததைத் தொடர்ந்து ஐ
.
நா
–
வின் பிரதானக் குழுத் தலைவர்கள் ஒருமனதாக ஒப்புதல் வழங்கி கடந்த டிசம்பர் மாதம்
20-
ஆம் தேதி நியமிக்கப்பட்டார்
.

ஆசியாவைச் சார்ந்த ஒருவர் இந்தப் பதவியை வகிப்பது இதுவே முதல் முறையாகும்
. “
இந்த நியமனத்தின் வழி மைமுனா வரலாறு படைத்துள்ளார்
.
பினாங்கு மாநிலத்தின் அரசு ஊழியர் இந்த உயர்மிக்க பதவியில் பொறுப்பேற்பது பெருமை சேர்கிறது
”
என கொம்தாரில் நடைபெற்ற செய்தியாளர் சந்திப்புக்கூட்டத்தில் தெரிவித்தார்
.

மைமுனா ஐ
.
நா
–
வின் நியமனத்தை ஏற்றுக்கொள்வதாக மாநில அரசாங்கத்திடம் அறிவித்துள்ளார்
.
டத்தோ மைமுனாவின் நியமனம் பினாங்கு மாநிலத்திற்கு மட்டுமின்றி மலேசியாவிற்குப் பெருமை சேர்க்கிறது
.

உள்ளூர் அரசு
,
போக்குவரத்து மேலாண்மை மற்றும் வெள்ள நிவாரண ஆட்சிக்குழுத் தலைவருமான சாவ் கொன் யாவ் டத்தோ மைமுனாவின் வெற்றிக்கு நல்வாழ்த்துகள் தெரிவித்தார்
.
டத்தோ மைமுனா எதிர்காலத்தில் மனித வாழ்விடம்
,
சுற்றுச்சூழல்
,
மக்கள் தொகைக்கான வாழ்க்கை மேம்பாடு மீதான உலகளாவிய வியூகத்தை உருவாக்க இயலும் என்றார்
.

 “2018
முதல்
2021
வரை நான்கு ஆண்டுகளுக்கு நய்ரோபி
,
கென்யா நாட்டில் பணிநிமித்தம் செய்யப்படுகிறேன்
.
மேலும்
,
ஐ
.
நா குடியேற்ற நிர்வாக இயக்குனராக புதிய சவாலை எடுத்துக் கொள்ளும் நாள் வரை நகராண்மைக் கழகத் தலைவராக தனது கடமைகளை நிறைவேற்றுவேன் என டத்தோ மைமுனா தெரிவித்தார்
.


‘ஒக்டபஸ்’  வகை பாதசாரிப் பாலம் இடிக்கப்படவுள்ளது

பினாங்கு மாநில அரசு, ஜாலான் மெகாசினில் அமையப்பெற்றுள்ள ஒக்டபஸ் பிரிட்ஜ் என்றழைக்கப்படும் சிலந்தி மீன் வகை பாதசாரிப் பாலத்தை இடிக்க முடிவெடுத்துள்ளது. ஜாலான் மெகாசினில் கடந்த 20 ஆண்டு காலமாகப் பயன்படுத்தப்பட்டு வந்த இப்பாதசாரிப் பாலத்தை இடித்துவிட்டு அங்கு போக்குவரத்து விளக்கு முறையை அமைக்க அரசு திட்டமிட்டுள்ளது. இதன்வழி மக்கள் படிகளில் ஏறி சிரமப்படாமல் போக்குவரத்து விளக்கைக் கொண்டு இயங்கும் சாலை கடக்கும் பாதையைப் பயன்படுத்தலாம்.

மக்கள் இப்பாலத்தை அதிகம் பயன்படுத்துவதில்லை என்பதால் அரசு இம்முடிவுக்கு வந்துள்ளது என்று அண்மையில் நடந்த செய்தியாளர்கள் சந்திப்பில் மாண்புமிகு பினாங்கு முதல்வர் லிம் குவான் எங் தெரிவித்தார். அதுமட்டுமல்லாது, குறிப்பாக இரவு நேரங்களில் இப்பாலத்தைப் பயன்படுத்துவது பாதுகாப்பில்லை என மேலும் கூறினார்.

இப்பாலத்தைப் பார்வையிட வந்திருந்த முதல்வர் லிம் உடல் ஊனமுற்றவர்கள் இங்குள்ள சாலைகளைக் கடக்க வேண்டிய நிலையில் இப்பாலத்தின் படிகளில் ஏற எதிர்கொள்ளும் சிரமத்தையும் தாம் கருத்தில் கொள்வதாகத் தெரிவித்தார். ஒரு மாதக்காலக் கண்காணிப்பைத் தொடர்ந்து இது குறித்து பொது மக்களின் கருத்துகளைப் பெற்ற பின்னர் இப்பாலத்தை இடிக்கும் பணி மேற்கொள்ளப்படும் என்றார்.

பொதுமக்கள், இத்திட்டத்தைக் குறித்து rajendran @ mppp.gov.my என்னும் மின்னஞ்சல் முகவரிக்கு  தங்கள் கருத்துகளை அனுப்பி வைக்கலாம் அல்லது பினாங்கு நகராண்மைக் கழகத்திற்கு நேரடியாகச் சென்றும் கருத்துத் தெரிவிக்கலாம்.

ஒக்டபஸ் வகை பாதசாரிப் பாலத்தின் ஒரு பகுதி


ஒன்பது பொது வீடமைப்புத் திட்டங்களில் 1,000 உணவுக் கூடைகள் விநியோகம் – ஜெக்டிப்

பெர்மாத்தாங் பாவ் – பினாங்கு மாநிலத்தில் உள்ள ஒன்பது பொது வீடமைப்புத் திட்டங்களில் (பி.பி.ஆர்) ரிம55,000 மதிப்பிலான 1,000 உணவுக்கூடைகள் விநியோகிக்கப்பட்டன என்று

வீட்டுவசதி, உள்ளாட்சி மற்றும் நகர்ப்புற & கிராமப்புற திட்டமிடல் ஆட்சிக்குழு உறுப்பினர், ஜெக்டிப் சிங் டியோ கூறினார்.

பினாங்கு மாநில வீட்டுவசதி வாரியத்தின் (LPNPP) முன்முயற்சியில்

கோவிட்-19 தொற்றுநோய் தாக்கத்தால் பொருளாதார ரீதியில் பாதிப்புக்குள்ளான இலக்கு குழுவினருக்கு உதவும் பொருட்டு உணவுக் கூடைகள் வழங்கப்படுகின்றன, என குறிப்பிட்டார்.

“கடந்த 2021 அக்டோபர்,18 அன்று, இந்த உணவுக் கூடை வழங்கும் நிகழ்ச்சி டத்தோ கெராமாட்டில் உள்ள தாமான் பிரி ஸ்கூல் அடுக்குமாடி குடியிருப்பில் நடைபெற்றது.

“இங்குள்ள இலக்குக் குழுவினருக்கு மொத்தம் 190 உணவுக் கூடைகள் விநியோகிக்கப்பட்டன,” என்று டத்தோ கெராமாட் சட்டமன்ற உறுப்பினருமான ஜெக்டிப் இங்கு அருகிலுள்ள அம்பாங் ஜாஜார் குடியிருப்பில் உணவுக் கூடை வழங்கும் நிகழ்ச்சியில் இவ்வாறு கூறினார்.

பினாங்கு மாநில வீட்டுவசதி வாரியத்தின் பொது மேலாளர் ஐனுல் ஃபாதிலாஹ் சம்சுடி அவர்களும் கலந்து கொண்டார்.

முன்னதாக, தற்போதைய சூழ்நிலையின் காரணமாக பினாங்கு மாநில வீட்டுவசதி வாரியம் செயல்படுத்திய முன்முயற்சிக்கு ஜெக்டிப் பாராட்டுத் தெரிவித்தார்.

“பினாங்கில், அம்பாங் ஜாஜார் குடியிருப்புத் தவிர, மாநில அரசு வாடகை வீடமைப்புத் திட்டம் (ஆர்.எஸ்.கே.என்) மற்றும் மக்கள் வீடமைப்புத் திட்டம் (பி.பி.ஆர்) ஆகிய மற்ற எட்டு திட்டங்களும் உள்ளன.

“ஆர்.எஸ்.கே.என் மற்றும் பி.பி.ஆர் வீடுகளின் வாடகைக் கட்டணம் மாதத்திற்கு ரிம40  முதல் ரிம100 வரை வசூலிக்கப்படும்; அதன் பராமரிப்புக் கட்டணம் மாதத்திற்கு ரிம20 முதல் ரிம72 வரை  விதிக்கப்பட்டுள்ளது.

பினாங்கு மாநிலத்தில் ஆர்.எஸ்.கே.என் மற்றும் பி.பி.ஆர் வீடுகள் வழங்குவது விடுத்து மாநில அரசு தற்போது வாடகை கொள்முதல் வீடமைப்புத் திட்டம் மூலம் வீடுகள்  வழங்கவும் உத்தேசிக்கிறது.

“உதாரணமாக,

வாடகை கொள்முதல் வீடமைப்புத் திட்டத்தின் முன்னொடித் திட்டமாக டேசா வவாசான் வீடமைப்புத் திட்டம் திகழ்கிறது.

“பினாங்கு மாநில வீட்டுவசதி வாரியம் இத்திட்ட செயல்பாடு குறித்து ஆய்வு செய்து இந்த விவகாரத்தை வீட்டுவசதி மற்றும் உள்ளாட்சி அமைச்சின் (KPKT) கவனத்திற்கு கொண்டு வரும்,” என்று ஜெக்டிப் நம்பிக்கைத் தெரிவித்தார்.

முன்னதாக, பினாங்கு மாநில அரசு 2017 மற்றும் 2018ஆம் ஆண்டுகளில் இம்மாநிலத்தில் உள்ள ஐந்து மாவட்டங்களை உள்ளடக்கிய பி.பி.ஆர் வீடமைப்புத் திட்டங்கள் செயல்படுத்த முன்மொழிந்துள்ளது. சமீபத்தில், வீட்டுவசதி மற்றும் உள்ளாட்சி அமைச்சர், 12வது மலேசியத் திட்டத்தில் பினாங்கில் இரண்டு பி.பி.ஆர் திட்டங்கள் நிர்மாணிக்க உறுதிபூண்டுள்ளார். மீதமுள்ள மூன்று திட்டங்கள்  எதிர்கால மேம்பாட்டுத் திட்டங்களில் பரிசீலிக்கப்படும், எனவும் அறிவித்துள்ளார்.


ஒன்றிணைந்து புற்றுநோயை எதிர்ப்போம்!

பினாங்கு தேசிய புற்றுநோய் கழகம் ஒன்பதாவது முறையாக ‘Relay for Life’ என்ற பிரச்சாரம் மற்றும் நிகழ்வை ஏற்று நடத்துகிறது. இந்நிகழ்வு 15-6-2013 –ஆம் நாள் மாலை மணி 6.00 முதல் மறுநாள் காலை மணி 10.00 வரை வேடிக்கை நிறைந்த, சமூகம் சார்ந்த நிகழ்ச்சியாக 16 மணி நேரத்திற்கு நடைபெறவுள்ளது. இந்நிகழ்ச்சியில் கலந்து கொள்ள விரும்புவோர் 15-6-2013 –ஆம் நாள் பினாங்கு நகராண்மைக் கழக இளைஞர் பூங்காவில்  பதிவுசெய்ய வேண்டும்.

இந்நிகழ்ச்சியின் தலையாய நோக்கமானது புற்றுநோயால் பாதிக்கப்பட்டவர்கள் அந்த இன்னல்களிலிருந்து மீளச்செய்வதும் புற்றுநோய் ஏற்படாமல் இருப்பதற்குச் ஆரோக்கியமான வாழ்க்கை முறையினைப் பின்பற்ற ஊக்குவித்தலாகும்.

இந்நிகழ்ச்சிக்கு ஏறக்குறைய 2000 பினாங்கு வாழ் மக்கள் கலந்து கொள்வர் என எதிர்பார்க்கப்படுகிறது. பங்கேற்பாளர்கள் புற்றுநோய் விழிப்புணர்வு பிரச்சாரத்திற்கு ஆதரவு நல்குவதோடு நிதி திரட்டுவதற்கும் உதவி கரம் நீட்ட வேண்டும்.

‘ரிலே’ எனப்படும் புற்றுநோய் பிரச்சாரமானது விளையாட்டுகள், இசை நேரலை, கண்காட்சிகள், ஆரோக்கியத் திரைக்காட்சி, உணவுக் கடைகள், மற்றும் பரிசுகள் வழங்குதல் ஆகிய நிகழ்ச்சிகளின் வாயிலாக வெவ்வேறான வயது மற்றும் வாழ்க்கைப் பின்னணிக் கொண்ட மக்களை ஒரு வழி பாதையில் பயணிக்கச் செய்கிறது.

பினாங்கு தேசிய புற்றுநோய் கழக உறுப்பினர் முய் சியூ கூன், நம் அன்றாட வாழ்க்கையில் புற்றுநோய் பற்றிய பயம், அறியாமையை விட்டொழித்து பரஸ்பர போராட்டத்தில் ஒன்றிணைந்து போராடுவோம் என்றார்.

இந்நிகழ்ச்சியை மாநில முதல்வர் மேதகு லிம் குவான் எங் அணிச்சல் வெட்டி தொடக்கி வைப்பார். இத்தொடக்க விழாவில் புற்றுநோயால் பாதிக்கப்பட்டவர்களோடு ஒன்றிணைந்து முதல்வரும் மக்களும் பேரணியாக நடந்து தங்களின் அன்பை வெளிப்படுத்துவர்.

நல்வாழ்வு, சமூகப் பராமரிப்பு மற்றும்  சுற்றுச்சூழல் சட்ட மன்ற உறுப்பினர் மதிப்பிற்குரிய பீ பூன் போ அவர்கள் இந்நிகழ்ச்சி இனிதே நடைபெறுவதற்கு ஆதரவு நல்கிய வாவாசான் திறந்தநிலை பல்கலைக்கழகம்,  IJM நில பெர்ஹாட், SLE எண்டர்டெயின்மெண்ட், ஸ்டார் குரூஸ், சைம் டார்வி, மற்றும் பினாங்கு நகராண்மைக் கழகம் ஆகியோருக்குத் தம் நன்றிகளைத் தெரிவித்துக் கொண்டார்.


ஒருமுறை மட்டுமே பயன்படும் நெகிழிப்பை பிரச்சாரத்தின் மூலம்  மாணவர்களிடையே விழிப்புணர்வு  – மேயர்

செபராங் ஜெயா – செபராங் பிறை மாநகர் கழக மேயர், டத்தோ ரோசாலி மொஹமட்

வளர்ந்த நாடுகளின்  மறுசுழற்சி விகித்துடன் (28%) ல்ல்ல்ல் ஒப்பிடுகையில் மலேசியா இன்னும் குறைவாகவே உள்ளது என்று கூறினார்.

இது சம்பந்தமாக, ஏப்ரல் 28 ஆம் தேதி எம்.பி.எஸ்.பி-இல் தொடங்கப்பட்ட இடைநிலைப்பள்ளி அளவிலான பிரச்சாரம் தொடர்பான குறும்பட காணொலி போட்டி, இளைய தலைமுறையினர் சமூகத்துடன் கருத்துக்களைப் பகிர்ந்து கொள்ள ஊக்குவிப்பது மட்டுமல்லாமல், இது பற்றிய விழிப்புணர்வை வளர்க்கவும் முடியும் என்று அவர் நம்பிக்கை தெரிவித்தார்.

“உலகளாவிய இயற்கை நிதியம் (WWF) 2019 இல் நடத்திய ஆய்வில், மலேசியாவில்  ஓர் ஆண்டுக்கு தனிநபர் 16.78 கிலோகிராம் நெகிழிப்பை பயன்படுத்துகிறார். இது  சீனா, இந்தோனேசியா, பிலிப்பைன்ஸ், தாய்லாந்து மற்றும் வியட்னாம் உள்ளிட்ட பிற நாடுகளின்  மொத்த கழிவுகளின் அடிப்படையில் இரண்டாம் இடத்தை வகிக்கிறது.

“மலேசியா 1,300 நெகிழி உற்பத்தியாளர்கள் பட்டியலுடன், உலகின் மிகப்பெரிய நெகிழி உற்பத்தி நாடுகளில் ஒன்றாகத் திகழ்கிறது.

“மலேசியாவில் மொத்த மறுசுழற்சி விகிதம் ஆண்டுதோறும் அதிகரித்து வருகிறது, இருப்பினும் மற்ற வளர்ந்த நாடுகளின் 28 சதவீதம் ஒப்பிடுகையில் குறைவாகவே உள்ளது. நம் நாட்டில் வரையறுக்கப்பட்ட மறுசுழற்சி செயல்முறை மற்றும் திறன் ஆகியவற்றால் இது சரிவுக் காண்கிறது,” என்று  எம்.பி.எஸ்.பி வளாகத்தில்  நடைபெற்ற 2021 இடைநிலைப்பள்ளிகள் இடையிலான ஒருமுறை மட்டுமே பயன்படும் நெகிழிப்பை காணொலி தயாரிக்கும் போட்டிக்கான பரிசு வழங்கும் விழாவில் மேயர் இவ்வாறு விளக்கமளித்தார்.

வெற்றியாளர்களுக்கான பரிசளிப்பு வழங்கும் விழாவில்  சுற்றுச்சூழல் மற்றும் சமூகநல ஆட்சிக்குழு உறுப்பினர், பீ பூன் போ; எம்.பி.எஸ் கவுன்சிலர்கள் மற்றும் ஊராட்சி மன்ற துறைகளின் தலைவர்கள் ஆகியோர் கலந்து கொண்டனர்.

மேலும், மளிகைப் பைகள், கொள்கலன்கள், போத்தல்கள் மற்றும் பானம் வைக்கோல் போன்ற ஒருமுறை மட்டுமே பயன்படும் நெகிழி உற்பத்தி செய்யப்பட்ட அதே வருடத்தில் குப்பையிலே வீசப்படுகிறது என ஐக்கிய நாடுகளின் சுற்றுச்சூழல் திட்டம் (UNEP) அறிவிப்பை  ரோசாலி சுட்டிக்காட்டினார்.

“எனவே, நெகிழிப் பயன்பாடு தற்போது போல தொடர்ந்தால், 2050ஆம் ஆண்டுக்குள் பூமியில் 12,000 மில்லியன் டன் நெகிழிக்  கழிவுகள் இருக்கும் என்று மதிப்பிடப்பட்டுள்ளது,” என்று அவர் மேலும் கூறினார்.

2021 இடைநிலைப்பள்ளிகள் இடையிலான ஒருமுறை மட்டுமே பயன்படும் நெகிழிப்பை காணொலி தயாரிக்கும் போட்டியில்  முதல்நிலையில் செபராங் ஜெயா இடைநிலைப்பள்ளி; இரண்டாம் நிலையில் தெங்கு அப்துல் ரஹ்மான் இடைநிலைப்பள்ளி மற்றும் மூன்றாம் நிலையில்

பட்டர்வொர்த் சூங் லிங் இடைநிலைப்பள்ளி மாணவர்கள் வெற்றி வாகை சூடினர்.


ஒரு கையில் மோட்டார் சைக்கிள் ஓட்டி சாதனைப் படைக்க இலக்கு

ஸ்ரீ டெலிமா – உடல் நலம் குன்றிவராக இருந்தாலும் நாட்டின் மீது கொண்ட தேசப்பற்று காரணமாக திரு அ. சந்தன டாஸ் ஒரு கையைப் பயன்படுத்தி யமஹா ஆர்25 (Yamaha R25) ரக மோட்டார் சைக்கிளில் 6.063 கிலோ மீட்டர் வலம் வந்து மலேசிய சாதனை புத்தகம் மற்றும் கிண்ணஸ் உலக சாதனை பதிவுச் செய்வார் என எதிர்ப்பார்ப்பதாக ஸ்ரீ டெலிமா சட்டமன்ற உறுப்பினர் செர்லினா அப்துல் ரஷிட் தெரிவித்தார்.

இந்த ஆயுத்தப் பணியில் திரு  சந்தன டாஸ் வெற்றிப் பெற தாம் வாழ்த்துவதோடு நிதியுதவியாக  ரிம3,000 வழங்கி ஊக்கமளிப்பதாக செய்தியாளர் சந்திப்பில் கூறினார். மேலும் திரு சந்தண டாஸ் ஸ்ரீ டெலிமா தொகுதியைச் சேர்ந்தவர் என்பது குறிப்பிடத்தக்கது.

வருகின்ற மலேசிய தினத்தை முன்னிட்டு தொடங்கப்படும் இந்தப் பயணம் காம்ப்ளக்ஸ் புக்கிட் ஜம்புல் , பெங்கோக், தாய்லாந்து, நய்பிய்டா, மியான்மர், சிங்கப்பூர் புக்கிட் நாவல் காம்ப்ளக்ஸ் வரை சென்று மீண்டும் தனது நேச மிக்க பினாங்கு மாநிலத்தை வந்தடைவார். இந்தப் பயணத்தில் முற்றிலும் ஒரே கையைப் பயன்படுத்தி சாதனைப் படைப்பார் என எதிர்ப்பார்க்கப்படுகிறது.

உடல் நலம் குன்றிவர்களும் சாதரண மானிடர்களைப் போல் சாதனை படைக்கலாம் என்பதற்கு திரு  சந்தன டாஸ் உதாரணமாகத் திகழ்கிறார்


ஒரு மாணவர் ஒரு மரம் பிரச்சாரம்

பினாங்கு மாநில அரசு பசுமைக்கு முக்கியத்துவம் அளித்து கொண்டிருப்பதை உறுதிச்செய்யும் நோக்கில் “ஒரு மாணவர் ஒரு மரம்” நடும் பிரச்சாரத்தை அண்மையில் பிறை தோட்டத் தமிழ்ப்பள்ளியில் செபராங் பிறை நகராண்மைக் கழக உறுப்பினர்களான திரு.சத்தீஸ் முனியாண்டி மற்றும் திரு. டேவிட் மார்ஷல் ஆகியோர் ஏற்பாடுச் செய்திருந்தனர். இத்திட்டம் மூன்றாவது முறையாக நடத்தப்படுவது குறிப்பிடத்தக்கதாகும். இத்திட்டம் அமெரிக்காவின் எர்த் சாய்ல் மையத்தால் துவங்கப்பட்டு கானா, இந்தியா மற்றும் மலேசிய நாடுகள் இதனை பின்பற்றுகின்றன.

படம் 1: பத்து காவான் தோட்டத் தமிழ்ப்பள்ளி மாணவர்களுடன் செபராங் பிறை நகராண்மை கழக கவுன்சிலர் டேவிட் மார்ஷல்

ஒரு மாணவர் ஒரு மரம் நடும் பிரச்சாரம் பழணியாண்டி தமிழ்ப்பள்ளி, பத்து காவான் தோட்டத் தமிழ்ப்பள்ளி மற்றும் தற்போது பிறை தோட்டத் தமிழ்ப்பள்ளியிலும் நடத்தப்பட்டதாக தமதுரையில் கூறினார் நகராண்மைக் கழக உறுப்பினர் திரு.டேவிட். இந்த இரண்டு ஆண்டுகளில் சுமார் 300-க்கும் மேற்பட்ட மரங்கள் மாணவர்களால் தத்தம் பள்ளி வளாகங்களில் நடப்பட்டது குறிப்பிடத்தக்கதாகும்.

உலக வெப்பமடைதலை குறைப்பதற்கும், பசுமையான சுற்றுச்சூழல் ஆரோக்கியமான வாழ்க்கையை வித்திடும் எனும் நோக்கத்திலும் இப்பிரச்சாரம் ஆரம்பிக்கப்பட்டதாக மேலும் விவரித்தார் திரு.சத்தீஸ். இத்திட்டத்தைத் தொடர்ந்து அடுத்தாண்டு பசுமைப் பள்ளி போட்டி பினாங்கு தமிழ்ப்பள்ளிகளிடையே நடத்த விருப்பம் கொண்டுள்ளதாகக் கூறினார். அடுத்தாண்டு மீண்டும் செபராங் பிறை நகராண்மைக் கழக உறுப்பினராக நியமிக்கப்பட்டால் தொடர்ந்து தமிழ்ப்பள்ளிகளின் வளர்ச்சிக்கு நல்ல திட்டங்களை அமல்படுத்தி ஊந்துகோளாக இருக்க இலக்கு கொண்டுள்ளதாகக் கூறினார்.

மாணவர்கள் எதிர்காலத்தில் தமிழ்ப்பள்ளி பருவக்காலத்தை நினைவுக்கூற இளம் வயதில் நடப்படும் மரங்கள் அழியாத

படம் 2: பிறை தோட்டத் தமிழ்ப்பள்ளி தலைமையாசிரியர் செபராங் பிறை நகராண்மைக் கழக உறுப்பினர் திரு சத்தீஸ் முனியாண்டிக்கு நினைவுச்சின்னம் வழங்கினார்

நினைவுகளை கொடுக்கும் என்பதில் எள்ளளவும் ஐயமில்லை. ஒவ்வொரு மாணவரால் நடப்படும் மரங்கள் அவர்களின் பாதுகாப்பில் இருக்கும் என்றும் இத்திட்டத்தில் தமிழ்ப்பள்ளிகளை தேர்வுச்செய்ததற்கு தமது மனமார்ந்த நன்றியை தெரிவித்துக்கொண்டார் பிறை தோட்டத் தமிழ்ப்பள்ளியின் தலைமையாசிரியர் திரு.இராஜு. இத்திட்டத்தில் பிறை சமூக பாதுகாப்பு மற்றும் முன்னேற்ற கழகத் தலைவர் திரு ஸ்ரீ சங்கர், இரண்டாம் துணை முதல்வரின் சட்டமன்ற துணை அதிகாரி திரு.ஜெசன் ஆகியோர் கலந்து கொண்டனர்.


ஒரே மலேசிய வீடமைப்புப் பராமரிப்பு நிதியுதவி திட்டம்(TP1M) தொடருமா? திரு ஜெக்டிப்

காசோலை பெற்றுக் கொண்ட அடுக்குமாடி வீடமைப்பு நிர்வாக பொறுப்பாளர்களுடன் ஆட்சிக்குழு உறுப்பினர் திரு ஜெக்டிப் சிங் டியோ.

கூட்டரசு அரசாங்கம் ஒரே மலேசிய வீடமைப்புப் பராமரிப்பு நிதியுதவி திட்டம்(TP1M) மூலம், மலிவு விலை வீடுகளுக்கு 90% மற்றும் நடுத்தர மலிவு விலை வீடுகளுக்கு 70% நிதியுதவி வழங்குகிறது. மீதமுள்ள 10% மற்றும் 30% செலவினங்களை பொது மக்கள் ஏற்றுக்கொள்ள வேண்டும். எனவே பொது மக்களின் செலவினங்களைக் குறைக்கும் பொருட்டு மாநில அரசு பினாங்கு வீடமைப்புப் பராமரிப்பு நிதியுதவி திட்டம் (HAPPY, Yes) மூலம் 10% மற்றும் 30% செலவினங்களை மாநில அரசு ஏற்றுக்கொள்ளும்.

11-வது மலேசிய திட்டத்தில் நாட்டு பிரதமர் டத்தோ ஶ்ரீ நஜிப் துன் இராசாக் “TP1M”-திட்டத்தைப் பற்றி குறிப்பிடவில்லை. எனவே, இத்திட்டம் தொடரப்படுமா என அஞ்சப்படுகிறது. கூட்டரசு அரசாங்கம் நடுத்தர அடுக்குமாடி மற்றும் மலிவு விலை அடுக்குமாடி வீடமைப்புத் திட்டத்திற்கு வழங்கப்படும் பராமரிப்பு நிதியுதவித் தொடரப்படுமா என்ற கேள்விக்குப் பதிலளிக்குமாறுக் கேட்டுக் கொண்டார் கிராமம், நகரம் மற்றும் வீடமைப்பு ஆட்சிக்குழு உறுப்பினரும் டத்தோ கெராமாட் சட்டமன்ற உறுப்பினருமான திரு ஜெக்டிப் சிங்.

பினாங்கு மாநில அரசு 2013-ஆம் ஆண்டு தொடங்கி (TP1M)-என்ற கூட்டரசு அரசாங்கத்தின் பராமரிப்பு நிதி ஒதுக்கீடு பெறுவதற்கு விண்ணப்பம் செய்த 144 விண்ணப்பங்களில் 26 மட்டுமே அங்கீகரிக்கப்பட்டன. “TP1M” திட்டம் நிராகரிக்கப்பட்டால் பொது மக்கள் வீடமைப்புப் பராமரிப்புப் பணி மேற்கொள்ள முடியாமல் துன்புறுவர்.

மாநில அரசு “HAPPY, Yes” திட்டத்தின் மூலம் 10 அடுக்குமாடி வீடமைப்புப் பகுதிகளில் பராமரிப்புப் பணி மேற்கொள்ள ரிம1,705, 155.50 ஒதுக்கீடுச் செய்யப்பட்டுள்ளது. கடந்த 9/7/2015-ஆம் நாள் கொம்தாரில் நடைபெற்ற செய்தியாளர் கூட்டத்தில் இந்த 10திட்ட பராமரிப்புப் பணியை மேற்கொள்ள காசோலை வழங்கினார் திரு ஜெக்டிப். காசோலை பெற்றுக் கொண்ட பொறுப்பாளர்கள் மாநில அரசிற்கு நன்றிக் கூறினர்.} else {


ஒற்றுமை நடைப்பயணம் 2019

பத்து காவான்
– “
நாம் அனைவரும் மதம்
,
இனம்
,
மொழி வேறுபாடின்றி மலேசியர்கள் என்ற உணர்வோடு ஒரு குடையின் கீழ் பயணிக்க வேண்டும்
.
அண்மையக் காலமாக பலதரப்பட்ட சர்ச்சைகள் இனவாத்தைத் தூண்டுகிறது
.
எனவே
,
மலேசியர்கள் தேசப்பற்றுடன் பல்லின மக்களுடனான ஒற்றுமையும் நல்லிணக்கத்தையும் பேண வேண்டும்
.
எனவே
,
பொது மக்களிடைய தேசப்பற்று ஓங்குவிக்கும் வகையில் ஒற்றுமை நடைப்பயணத்தில் அனைவரும் கலத்து கொள்ள வேண்டும்
,”
என ஒற்றுமை நடைப்பயண விழா குறித்த செய்தியாளர் சந்திப்புக் கூட்டத்தில் கலந்து கொண்ட பத்து காவான் நாடாளுமன்ற உறுப்பினர் கஸ்தூரிராணி பட்டு இவ்வாறு தெரிவித்தார்
.

பினாங்கு மாநில அரசு மத சுதந்திரத்துக்கு ஆதரவு அளிக்கும் வகையில் கூடிய விரைவில்
‘
ஹர்மோனி கட்டடம்
‘
நிறுவ திட்டமிட்டுள்ளது
.
இதன் மூலம் பல்லின மக்களின் மதம் சார்ந்த நிகழ்வுகள் மற்றும் விழாக்கள் நடத்த பிரதான தலமாகவும் திகழும்
,
என்றார்
.

பத்து காவான் நாடாளுமன்ற சேவை மையம்
,
ஆட்டோ சிட்டி நிறுவன இணை ஏற்பாட்டில் ஒற்றுமை நடைப்பயணம் நடைபெறவிருக்கிறது
.
இந்த ஒற்றுமை நடைப்பயணம் மலேசியத் தினக் கொண்டாட்டத்தை முன்னிட்டு வருகின்ற செப்டம்பர் மாதம்
15-
ஆம் தேதி
‘Skytv Autocity’
தலத்தில் இடம்பெறும்
.
இவ்விழாவில் கலந்து கொள்ள விரும்பும் பங்கேற்பாளர்கள் பத்து காவான் சேவை மையத்தில் பதிவுச்செய்யலாம் அல்லது
‘Unity walk’
எனும் முகநூல் அகப்பக்கத்தையும் அணுகலாம்
.
முற்றிலும் இலவசமாக நடைபெறும் இந்த ஒற்றுமை நடைப்பயணத்தில் பல்லின மக்கள் குடும்ப உறுப்பினர்களுடன் கலந்து கொள்ள அழைக்கப்படுகின்றனர்
.

“
ஒற்றுமை நடைப்பயணம் என்ற தலைப்புக்கு ஏற்ப அனைத்து பங்கேற்பாளர்களும் பாரம்பரிய உடையில் கலந்து கொள்ள வேண்டும்
.
இவ்விழாவில் ஏறக்குறைய
500
பங்கேற்பாளர்கள் பங்குக்கொள்வர் என எதிர்ப்பார்ப்பதாக
,”
கஸ்தூரி கூறினார்
.

இவ்விழா காலை மணி
6.00-
க்கு தொடங்கி
10.30-
க்குள் நிறைவுப்பெறும் என எதிர்ப்பார்க்கப்படுகிறது
.
பங்கேற்பாளர்கள்
5
கிலோ மீட்டர் நடைப்பயணத்தில் கலந்து கொண்டப்பிறகு தொடர்ந்து இடம்பெறும் அதிர்ஷ்ட்டக்குலுக்களில் கலந்து கொண்டு பரிசைப் பெற்றுக்கொள்ளலாம்
.
பங்கேற்பாளர்களுக்கு இலவசமாக சட்டை வழங்கப்படும்
.


ஒலிம்பிக் கலப்பு விளையாட்டாளருக்கு சன்மானம் – முதல்வர்.

ஆண்கள் கலப்பு பூப்பந்து பிரிவுக்கான வாழ்த்து பிரச்சூரத்துடன் மாநில முதல்வர் மேதகு லிம் குவான் எங் மற்றும் முதலாம் துணை முதல்வர் டத்தோ ரஷிட் பின் அஸ்னோன் மற்றும் பிரமுகர்கள்

அண்மையில் மிக கோலாகலமாக நடந்து முடிந்த ஒலிம்பிக் விளையாட்டு போட்டியில் கலப்பு பூப்பந்து பிரிவுக்கான இறுதிப்போட்டியை கெர்னி பராகோன் பேரங்காடியில் பினாங்கு மாநில முதல்வர் மேதகு லிம் குவான் எங், அரசியல் தலைவர்கள் பொது மக்கள் என அனைத்து தரப்பினரும் ஒன்றிணைந்து அங்கு ஏற்பாடு செய்யப்பட்டிருந்த வெள்ளித்திரையின் வழி பார்வையிட்டனர். இறுதிப்போட்டி ஆரம்பிப்பதற்கு முன் செய்தியாளர் சந்திப்பில் பேசிய மாநில முதல்வர் இப்பூப்பந்து போட்டியில் வெற்றி பெற்றால் ரிம 100,000 வெற்றி மானியம் வழங்குவதாகக் குறிப்பிட்டார்.

கலப்பு பூப்பந்து இரட்டியர் பிரிவில் பினாங்கு விளையாட்டு வீரரான சாங் பெங் சூன் மற்றும் மலாக்காவை சேர்ந்த கோ லியூ இங் ஆகியோர் இந்தோனேசியா விளையாட்டாளர்களை எதிர்த்து கலம் இறங்கினர். இதில் 21-12, 21-14 என இரண்டு செட்களிலும் இந்தோனேசியா அணி வென்று வாகை சூடியது. மலேசிய அணியினர் வெள்ளி பதக்கம் வென்று வாகை சூடினர். நள்ளிரவில் முடிவடைந்த அப்போட்டியினை 500-க்கும் மேற்பட்ட ஆதரவாளர்கள் கலந்து கொண்டனர்.

அதனை தொடர்ந்து செய்தியாளர்களிடம் பேசிய மாநில முதல்வர் மலேசியா வெள்ளி பதக்கம் வென்றிருந்தாலும் மலேசியர்கள் பார்வையில் ஹீரோக்களே”, என வர்ணித்தார். மாநில அரசு வாக்குறுதி வழங்கியப்படி பினாங்கு விளையாட்டாளர் சாங் பெங் சூனுக்கு ரிம 100,000 வழங்குவதாகக் குறிப்பிட்டார்.இனம், மொழி பேதமின்றி மலேசியர்கள் என்ற உணர்வில் அனைத்து இன மக்களும் ஒன்றுமையாக ஒலிம்பிக் பூப்பந்து போட்டியை கண்டுகளித்தது பினாங்கு மாநில ஒற்றுமையை பிரதிபலிக்கின்றது என குறிப்பிட்டார் முதல்வர்.

கெர்னி பராகோனில் பூப்பந்து போட்டியை காண அலையென திரண்ட மக்கள்

பூப்பந்து ஆண்கள் இரட்டையர் பிரிவு, பூப்பந்து ஆண் ஒற்றையர் பிரிவுகளில் மலேசிய அணி இறுதிச்சுற்று வரை சென்று போட்டியிட்ட வேளையில் அவ்விரண்டிலும் வெள்ளி பதக்கத்தை நம் விளையாட்டாளர்கள் வென்றனர் என்பது குறிப்பிடத்தக்கதாகும்.} else {


ஒ.பி.ஆர் அதிகரிப்பு மக்களுக்குக் கூடுதல் சுமையை விளைவிக்கும்

ஜார்ச்டவுன் – இந்த ஆண்டின் முதல் பாதியில் நமது பொருளாதாரம் 6.9% ஆக வலுவாக வளர்ச்சியடைந்தது, எனவே,overnight policy rate (OPR)-ஐ மீண்டும் அதிகரித்துள்ளதை அண்மையில் நிதி அமைச்சர் தெங்கு டத்தோஸ்ரீ சப்ருல் அப்துல் அஜிஸ் அறிவித்தார்.

தற்போது பலவீனமான உலகப் பொருளாதாரம் மற்றும் வலுவான அமெரிக்க டாலர் மதிப்பு, நாட்டின் பொருளாதார வளர்ச்சி இந்த ஆண்டு 5.3% முதல் 6.3% வரை மொத்த உள்நாட்டு உற்பத்தி (ஜி.டி.பி) வளர்ச்சி மதிப்பீடுகளை எட்டியுள்ளது குறிப்பிடத்தக்கது, என்றார்.

பொருளாதார வளர்ச்சி இரண்டாவது காலாண்டில் (2Q) ஜி.டி.பி 8.9% வளர்ச்சியுடன் வலுவாக உள்ளது. இந்த வலுவான வளர்ச்சி இந்த ஆண்டின் 3 காலாண்டிலும் தொடரும் என்று எதிர்பார்க்கப்படுவதாக தனியார் நாளிதழ் செய்தி வெளியிட்டுள்ளது.

இதன் தொடர்பாக, முத்துச் செய்திகள் நாளிதழ் நிருபர்கள் மக்களின் கருத்துகளைப் பெற முற்பட்டனர்.

காப்புறுதி முகவராக பணிப்புரியும் கி.பைரவி, 34 2022ல் இந்த வட்டி விகித உயர்வு நாடு மற்றும் தனிநபர்களின் நிதி நிலைமைக்கு சாதகமாகவும் பாதகமாகவும் இருக்கும் என்று கூறினார்.

“வட்டி விகிதத்தின் அதிகரிப்பு பணவீக்க விகிதத்தை கட்டுப்படுத்துகிறது மற்றும் செலவு விகிதத்தை குறைக்கிறது, இதனால் பொருட்கள் அல்லது சொத்துடைமைகளின் விலை ஒரு முறை குறைக்கப்படலாம். ஆனால், நடுத்தர வருமானம் கொண்ட தரப்பினர் மிகவும் கடுமையான நிதிச் சிக்கல்களை எதிர்கொள்வார்.

பைரவி

“ACA அதிகரிக்கப்பட்டால், வீடுகள், கார்கள் மற்றும் பிறவற்றின் மாதாந்திர கட்டணங்களும் தொடர்ந்து அதிகரித்து மக்களின் அன்றாட வாழ்க்கைச் செலவினங்களைப் பாதிக்கும். இந்த அதிகரிப்பு பணவீக்கத்தைக் குறைப்பதன் மூலம் செலவினங்களை நிறுத்துவது மற்றும் மக்களின் கடனை அடைப்பதற்கும் சேமிப்பதற்கும் அதிக பணத்தை திசைத்திருப்பச் செய்தாலும், மக்கள் இன்னும் சுமையை எதிர்நோக்குவர்”, என பைரவி கருத்துரைத்தார்.

“அனைத்து வகையான கடன்களுக்கும் OPR அதிகரிப்பு, மக்களுக்கு ஒரு சுமையாகவே அதிகரித்துக் கொண்டே போகும். இதனால், அவர்கள் எப்படி பணம் செலுத்துவார்கள்; இந்நிலைமை மக்களுக்குக் கடன் சுமையில் ஆழ்த்தும்”, என மலாயன் வங்கியில் பணிப்புரியும் பவானி ராகவன், 50 தனது ஆதங்கத்தை வெளிப்படுத்தினார்.

பவானி ராகவன்

மேலும், சேமிப்பு வட்டிக்கு வாடிக்கையாளர்கள் பயனடையலாம் ஆனால் 0.1% மட்டும் தான், இதைவிட அதிகம் இல்லை, என்றார்.

வங்கியில் பணிப்புரியும் கோணத்தில் பார்த்தால் OPR அதிகரிப்பு ஒட்டுமொத்தமாக வாடிக்கையாளர்களுக்குப் பாதகங்கள் அதிகம் விளைவிக்கும் என கருத்துரைத்தார்.

இதனிடையே, காந்திமதி, 35, அரசுத்துறையில் உதவி கணக்காளராக பணிப்புரியும் இவர் கடந்த செப்டம்பர் 2022 இல் மலேசிய தேசிய வங்கி 2.25% முதல் 2.50% வரை OPR அதிகரிப்பை அறிவித்தது. மேலும், ஜனவரி 2022 OPR மூன்றாவது அதிகரிப்பு ஆகும். இந்த அதிகரிப்பு கார்கள், வீடுகள், தனிநபர் கடன்கள் மற்றும் பிற கடன்களின் மாதாந்திர தவணைகளை அதிகரிக்கச் செய்து, அன்றாட வாழ்க்கையைப் பாதிக்கிறது.

” முன்னதாக, மலேசியர்கள் பொருட்களின் விலை அதிகரித்தாலும், குறைந்த OPR விகிதம் காரணமாக மலேசியர்கள் இன்னும் கூடுதலாகச் செலவு செய்ய முடிந்தது. ஓ.பி.ஆர் அதிகரிப்பு மக்களின் வாங்கும் சக்தியைப் பாதிக்கிறது.

“அரசு ஊழியர் என்ற முறையில், தனியார் ஊழியர்களுக்கு நிர்ணயிக்கப்பட்ட குறைந்தபட்ச ஊதியமான 1,500 ரிங்கிட் அரசு ஊழியர்களுக்கும் பரிசீலிக்க வேண்டும் என்று பரிந்துரைக்கிறேன். இதனால் அதிகரித்து வரும் வாழ்க்கைச் செலவைக் குறைக்க முடியும்”, என காந்திமதி குறிப்பிட்டார்.

காந்திமதி


ஓட்டுநர்கள் தொழிலாளர் சமூக பாதுகாப்பு திட்டத்தின் பதிவு செய்வது அவசியம்–முதல்வர்.

ஜார்ச்டவுன் – வாடகைக்கார் ஓட்டுநர்கள் இம்மாநிலத்தின் உள்ளூர் மற்றும் வெளிநாட்டு சுற்றுப்பயணிகளை இணைக்கும் சிறு தூதராக செயல்படுகின்றனர் என ஶ்ரீ பினாங்கு அரங்கத்தில் நடைபெற்ற வாடகைக்கார் மற்றும் பேருந்து ஓட்டுநருக்கான ஊக்கத்தொகை வழங்கும் நிகழ்வில் உரையாற்றிய மாநில முதல்வர் மேதகு சாவ் கொன் யாவ் புகழாரம் சூட்டினார். எனவே, அனைத்து வாடகைக்கார் ஓட்டுநர்கள் குறிப்பாக சுற்றுலாப் பயணிகளை ஏற்றிச் செல்லும் போது மாநில அரசின் கௌரவத்தையும் நற்பெயரையும் பராமரிக்க வேண்டும் என அவர் கோரிக்கை விடுத்தார்.

ஊக்கத்தொகை பெற்றுக்கொள்ள வருகையளித்த வாடகைக்கார் மற்றும் பேருந்து ஓட்டுநர்கள்

மேலும் மாநில முதல்வர் கூறுகையில், அனைத்து வாடகைக்கார் ஓட்டுநர்கள் சிறந்த சேவையை வழங்கி, பயணிகளுக்கு முழு ஒத்துழைப்பை நல்க வேண்டும் என கேட்டுக்கொண்டார். இதனிடையே, அன்று பேருந்து ஓட்டுநர்களுக்கும் ஊக்கத்தொகை வழங்கப்பட்டது. “பேருந்து ஓட்டுநர்கள் மாணவர்களுக்கு சிறந்த சேவையை வழங்க வேண்டும், விவேகத்துடன் பேருந்தைச் செலுத்தி எப்போதும் மாணவர்களின் பாதுகாப்பை கருத்தில் கொண்டு பயணிக்க வேண்டும்”, எனவும் மாநில முதல்வர் பேருந்து ஓட்டுநர்களுக்கு அறிவுறுத்தினார். சுமார் 2,571 வாடகைக்கார் மற்றும் பேருந்து ஓட்டுநர்கள் ரிம 300-ஐ ஊக்கத்தொகையாக பெற்றுக்கொண்டனர். இதற்கு மாநில அரசு ரிம771,300 மானியம் ஒதுக்கியுள்ளது பாராட்டக்குரியதாகும்.

நில பொதுப் போக்குவரத்து துறை (APAD) வெளியிட்டுள்ள பட்டியலின்படி 2,061 வாடகைக்கார் ஓட்டுநர்கள் சட்டப்பூர்வமாக பதிவுப்பெற்றுள்ளனர். இதில் 1,428 ஓட்டுநர்கள் தீவுப்பகுதியிலும் எஞ்சிய 633 பேர் பெருநிலப்பகுதியைச் சேர்ந்தவர்கள்.இதனிடையே, 510 பேருந்து ஓட்டுநர்கள் முறையான அனுமதி உரிமத்தைப் பெற்று இந்த ஊக்கத்தொகை பெற தகுதிப்பெற்றவர்களாவர். இதில் 248 ஓட்டுநர்கள் தீவுப்பகுதியிலும் 262 பேர் செபராங் பிறையும் சேர்ந்தவர்கள் ஆவர்.

எட்டாவது ஆண்டாக வாடகைக்கார் மற்றும் பேருந்து ஓட்டுநருக்கு வழங்கப்படும் இம்மானியத்திற்கு மாநில அரசு இதுவரை ரிம9.096 கோடி நிதி வழங்கியுள்ளது பாராட்டக்குரியதாகும். ஓட்டுநர்களின் பாதுகாப்பை உறுதிச்செய்ய அனைத்து வாடகைக்கார் மற்றும் பேருந்து ஓட்டுநர்கள் தொழிலாளர் சமூக பாதுகாப்பு திட்டத்தின் (பெர்கேசோ) கீழ் காப்புறுதி பெற்றிருக்க வேண்டும் என மாநில முதல்வர் அறிவுறுத்தினார். வாடகைக்கார் ஓட்டுநர்களுக்கு இக்காப்புறுதி 2017-ஆம் ஆண்டு தொடங்கப்பட்ட வேளையில் பேருந்து ஓட்டுநர்களுக்கு பிப்ரவரி 2019-ஆம் ஆண்டு ஆரம்பிக்கப்பட்டது.இக்காப்புறுதி பணியில் இருக்கும் ஓட்டுநர்களின் பாதுகாப்பிற்கு மிகவும் அவசியம். எனவே, இன்னும் தங்களை பதிந்து கொள்ளாத ஓட்டுநர்கள் உடனடியாக பதிவுச் செய்வதன் மூலம் அவர்களின் நலன் பதுகாக்கப்படுவதோடு குடும்பத்திற்கு நன்மை பயக்கும் என்பது வெள்ளிடைமலையே.


ஓர் ஆண்டு கால கோவிட்-19   தொற்று நோய் எதிர்நோக்க  மேற்கொண்ட சவால்களும் பிரதான திட்டங்களும்

2021, மார்ச்,18-ஆம் நாள் மலேசியா கோவிட்-19 தொற்றுநோய்க்கு எதிரான ‘போர் களம்’ தொடங்கி ஓர் ஆண்டு நிறைவு பெறுகிறது. இது உலக முழுவதும் சுகாதார ரீதியில் பெரிய அளவில் பாதிப்பை ஏற்படுத்தியது.

கடந்த ஆண்டு மார்ச்,18-ஆம் நாள் மலேசிய நடமாட்டக் கட்டுப்பாட்டு ஆணை  அமலாக்கம் செய்து நாட்டின் எல்லைகளை அடைக்கப்பட்ட நாள்  தொடங்கி, இன்று வரை  பொது மக்கள் பாதுகாப்பு மற்றும் மக்களின் பொருளாதார மேம்பாட்டுக்கு இடையில் சமநிலையை உருவாக்க இன்னும் போராடி வருகிறது.

மேம்பாடு மற்றும் அதிகமான மக்கள் தொகை கொண்ட  மாநில பட்டியலில் இடம்பெறும் பினாங்கு மாநிலமும் கோவிட்-19 தாக்கத்தால் அதிக பாதிப்பை எதிர்நோக்கியது.

அண்மையில் பினாங்கு மாநிலம் பசுமை மண்டலமாக கடந்த 91 நாட்களுக்கு அறிவிக்கப்பட்டாலும், மீண்டும்  அதிகமான கோவிட்-19 வழக்கு பதிவுகள்  அனைத்து பினாங்கு வாழ் மக்களுக்கும் பெரும் சவாலாக உருமாறியது.

எனவே, பினாங்கு மாநில அரசு இந்த கோவிட்-19 போர் களத்தில் வெற்றி பெற கையாளும் பிரதான திட்டங்கள் குறித்து மாநில முதல்வர் மேதகு சாவ் கொன் யாவ் அவர்களுடன் முத்துச்செய்திகள் நாளிதழ் குழுவினர் சிறப்பு நேர்க்காணல் மேற்கொண்டனர்.

பெரும்பாலான தரப்பினருக்கும் இச்சூழ்நிலை நிர்வகிக்கும் அனுபவம் இல்லாமையால், கோவிட்-19 தொற்று நோய் பொது சுகாதார பாதுகாப்பில்  பெரும் சவாலாக விளங்கியது என கொன் யாவ் கூறினார்.

“இது பொது மருத்துவ விவகாரம் என்பதால், இந்த பிரச்சனையைக் களைய அனைத்து அரசாங்க துறைகளுடன் இணைந்து பிரதான அமைப்பாக மலேசிய சுகாதார அமைச்சு செயல்பட்டது.

“எனவே, ‘முழுமையான அரசாங்கம்’ மற்றும் ‘முழுமையான சமூகம்’ அணுகுமுறையானது இந்த சவாலை எதிர்நோக்க அரசாங்க துறையின் பங்களிப்பு மட்டுமின்றி சமூகத்தின் ஒத்துழைப்பும் மிக அவசியம்,” என கூறினார்.

கடந்து ஓர் ஆண்டு காலமாக மாநில அரசாங்கம் மற்றும் கூட்டரசு அரசாங்கம் நல்லிணக்கத்தை பேணி இந்த கோவிட்-19 தொற்று நோய் தாக்கத்தை கையாண்டு வருகிறது.

“இது அனைவருக்கும் புதிய அனுபவம் என்பதால் இந்த பிரச்சினையை கையாள  கற்றுக்கொள்கிறோம். நாங்கள் தவறுச் செய்யும் போது அதனை சரிச்செய்து  ஒருவருக்கொருவர் ஊக்கத்தையும் ஆலோசனையும்  வழங்குகிறோம். அதேவேளையில், சில புதிய அணுகுமுறைகளையும் முயற்சிக்கிறோம்.

பொது மக்கள் நிர்ணயிக்கப்பட்ட நிர்வாக நடைமுறைகள்(எஸ்.ஓ.பி) பின்பற்றல்; நடமாட்டக் கட்டுப்பாட்டு ஆணைக்கு இணங்குதல்; மற்றும் இந்த அமலாக்கத்திற்கு ஏற்ப தன்னை மாற்றியமைத்தல் ஆகியவை ‘முழுமையான சமூக’ அணுகுமுறையை கையாள துணைபுரிகிறது என மேலும் கூறினார்.

“அதுமட்டுமின்றி, பல பெருநிறுவனங்கள் மற்றும் அரசு சாரா இயக்கங்களும் முன்னெடுத்து சுய பாதுகாப்பு உபகரணம், முகக் கவசம், கைத்தூய்மி, மற்றும் பல நன்கொடையாகப் பெறப்பட்டன.

“மாநில அரசு பாதிக்கப்பட்ட பொது மக்களுக்கு உதவும் வகையில் பினாங்கு மக்கள் உதவித் திட்டம் செயல்படுத்த ரிம175.5 மில்லியன் நிதி ஒதுக்கீடு வழங்கியது.

உயிர்களைக் காப்பாற்றுவதற்கும் மக்களின் பொருளாதாரத்திற்கும் இடையிலான சமநிலை மேம்பாடு காண விளங்குகிறது.

“இந்த சமநிலை அடைவது மிக கடினம், ஏனெனில் கடந்த ஓர் ஆண்டு காலத்தில் கட்டுப்பாடுகளை தளர்த்திய போது கோவிட்-19 வழக்குகளின் பதிவுகள் சமூகத்திலும் பணியிடங்களிலும் மிக அதிகமாக பரவியது.

“எனவே, பொது சுகாதாரத்தின் பாதுகாப்பை உறுதிப்படுத்தும் வரை ஆரோக்கியமான பொருளாதார மேம்பாட்டை காண இயலாது,” என்றார்.

உதாரணமாக, மத்திய அரசு கடந்த ஆண்டு மக்கள் பொருளாதாரதத் துறையில் மீட்சி காணும் வகையில் கட்டுப்பாடுகளை தளர்த்த எடுத்த முடிவு கோவிட் -19 தொற்று வழக்குகள் தேசிய சுகாதார பாதுகாப்பை சீர்குலைக்கும் வகையில் மீண்டும் கணிசமான முறையில் உயர்வைக் கண்டது.

“இருப்பினும், கடந்த இரண்டு மாதங்களுக்கு முன்னர் கையாளப்பட்ட நடமாட்டக் கட்டுப்பாட்டு ஆணை மற்றும் கடுமையான நடவடிக்கைகள்  அமலாக்கம் ஒவ்வொரு நாளும் கோவிட்-19 வழக்குகள் கணிசமான முறையில் குறைவதைக் காண முடிகிறது. இந்நிலை உயிர் பாதுகாப்பு மற்றும் மக்கள் பொருளாதார மேம்பாடு இடையிலான தொடர்பை சித்தரிக்கிறது.

மலேசியா உள்ளிட்ட பெரும்பாலான நாடுகள் எதிர்கொள்ளும் பொது சுகாதார நெருக்கடி தொடர அனுமதிக்கப்பட்டால் உலக பொருளாதாரம் முடங்கி விடக்கூடும் என்று கொன் யாவ் வலியுறுத்தினார்.

எனவே, எதிர்பார்த்ததை விட குறுகிய காலத்தில் கண்டுபிடிக்கப்பட்ட கோவிட்-19 தடுப்பூசி உலக மக்களுக்கு புதிய நம்பிக்கையையும் புத்துணர்ச்சியையும் அளித்துள்ளது, என்றார்.

“முதலில் ஒரு தடுப்பூசியைக் கண்டுபிடிப்பதற்கான முயற்சி மூன்று முதல் ஐந்து ஆண்டுகள் ஆகும் என்று அறியப்பட்டது. இது மிக நீண்ட காலம் மற்றும் தவிர்க்க முடியாத சூழலிக் உலகப் பொருளாதாரத்தை முடக்கும் என்ற அச்சமும் எழுந்துள்ளது.

“எனவே, உலகெங்கிலும் மேற்கொள்ளப்பட்ட பல்வேறு முயற்சிகளின் பலனாக, கோவிட்-19 தடுப்பூசி இறுதியாக கண்டுபிடிக்கப்பட்டுள்ளது,” என்று அவர் கூறினார்.

தடுப்பூசி கண்டுபிடிக்கப்பட்டதன் மூலம் கடந்த பிப்ரவரி 24-ஆம் தேதி தேசிய கோவிட் -19 நோய்த்தடுப்புத் திட்டம் தொடங்கப்பட்டது.

“பொது மக்கள் அனைவரும் இந்த நோய் தடுப்பு திட்டத்தில் பங்கெடுத்து தடுப்பூசி பெறுவதன் மூலம் சமூகத்தில் நோய் எதிர்ப்பு சக்தியை உருவாக்க இயலும் என நம்பிக்கை தெரிவித்தார்.


கடந்த 15 ஆண்டுகளில் பல்வேறு சமூகநலத் திட்டங்களுக்காக ரிம417 மில்லியன் ஒதுக்கீடு – சாவ்

புக்கிட் ஜம்புல் – பினாங்கு அரசாங்கத்தின் தற்போதைய நிர்வாகத்தால் கடந்த 15 ஆண்டுகளில் பல்வேறு சமூகநலத் திட்டங்கள் மற்றும் செயல்பாடுகளுக்காக ரிம417 மில்லியனுக்கும் அதிகமான நிதி ஒதுக்கப்பட்டுள்ளது என பராமரிப்பு அரசாங்க முதலமைச்சர் மேதகு சாவ் கொன் இயோவ் தெரிவித்தார்.

புக்கிட் ஜம்புலில் உள்ள பினாங்கு கோல்ஃப் கிளப்பில் இன்று நடைபெற்ற பினாங்கு மாநில இந்தியர் சமூகநலன், கலாச்சாரம் மற்றும் சமூக சங்கம் ஏற்பாடு செய்த தொண்டு விருந்தோம்பலில் கலந்து கொண்டபோது சாவ் இவ்வாறு கூறினார்.

“இந்த உதவித்தொகையானது மாநில அரசாங்கம் பொது மக்களின் சமூகநலன் மீது கொண்ட அக்கறையைப் பிரதிபலிக்கிறது.

“இந்த ஒதுக்கீட்டில் இன, மத வேறுபாடின்றி வசதி குறைந்தவர்கள் பயனடைந்துள்ளனர்,” என்று அவர் கூறினார்.

பல ஆண்டுகளாகப் பல்வேறு தொண்டு நடவடிக்கைகளில் தீவிரமாகப் பங்கேற்று வரும் பினாங்கு மாநில இந்தியர் சமூகநலன், கலாச்சாரம் மற்றும் சமூக சங்கத்தை, சாவ் பாராட்டினார்.

“2008 இல் நிறுவப்பட்ட இந்தச் சங்கம், வசதி குறைந்தவர்களுக்கு உதவுவதில் மாநில அரசாங்கத்திற்கும் உதவிக்கரம் நீட்டியதையும் நான் அறிகிறேன்.

“இதில் உணவுக் கூடைகள், கல்வி மற்றும் பிற சமூகப் பணிகளுக்கான உதவியும் அடங்கும்.

“மேலும், பினாங்கு மாநில இந்தியர் சமூகநலன், கலாச்சாரம் மற்றும் சமூக இயக்கம் போன்ற இலாப நோக்கற்ற நிறுவனங்கள் தொடர்ந்து சமூகத்தின் நல்வாழ்வுக்குப் பங்களிப்பது அவசியம்,” என்று அவர் கூறினார்.

அதுமட்டுமின்றி, பக்காத்தான் ஹராப்பான் (PH) தலைவரான சாவ், இன்று ஆறாவது நாளாகத் தொடங்கும் மாநிலத் தேர்தல் பிரச்சாரத்தின் போது பொதுமக்களின் ஆதரவு நம்பிக்கைக்குரியதாகத் தெரிகிறது, என்றார்.

“ஆகஸ்ட் 12-ஆம் தேதி வாக்களிக்கும் போது இந்த நம்பிக்கை நிறைவேற்றுவர், என்று நம்புகிறேன்.

“அதே நேரத்தில், மக்களைக் கையாள்வதற்கு 3R (இனம், மதம் மற்றும் அரசுக் குடும்பம்) குறித்து வதந்திகளை ஏற்படுத்தும் அரசியல் கட்சிகளை நிராகரிக்குமாறு பினாங்கு வாழ் மக்களைக் கேட்டுக்கொள்கிறேன். அவர்களுக்கு ஓட்டு போடாதீர்கள்,” என்றார்.

பினாங்கு வாழ் மக்கள் இந்த மாநிலத் தேர்தலில் பக்காத்தான் ஹராப்பான் மற்றும் தேசிய முன்னணிக்கு தொடர்ந்து வலுவான அதிகாரம் வழங்குவது அவசியம் என்றும் சாவ் வலியுறுத்தினார்.

ஆற்றல், பொறுப்பு மற்றும் வெளிப்படைத்தன்மை கொண்ட சிறந்த அரசாங்க நிர்வாகத்தைத் தொடர்ந்து வழிநடத்துவது அவசியம்.

“நல்லாட்சி இல்லாவிட்டால், அது ஒட்டுமொத்த மக்களையும் மாநிலத்தையும் பாதிக்கும்.

“கடந்த 15 ஆண்டுகளில், பினாங்கை நிர்வகிப்பதில் PH ஏற்கனவே சிறந்த தலைமைத்துவத்தை நிரூபிக்கப்பட்ட சாதனையைப் பதிவு செய்கிறது.

“பினாங்கு மக்களிடமிருந்து மீண்டும் ஒரு வலுவான அதிகாரத்தைப் பெற்றால், அனைத்து பினாங்கு வாழ் மக்களின் வாழ்க்கைத் தரம் மற்றும் வாழ்வாதாரத்தை மேம்படுத்துவதற்கான எங்கள் முயற்சிகளைத் தொடர்வோம்,” என்று அவர் கூறினார்.

இந்த நிகழ்ச்சியில் உள்துறை அமைச்சர் டத்தோஸ்ரீ சைபுடின் நசுஷன் இஸ்மாயில், பாயான் பாரு நாடாளுமன்ற உறுப்பினர் சிம் தி சின்,

பினாங்கு மாநில இந்தியர் சமூகநலன், கலாச்சாரம் மற்றும் சமூக இயக்க ஆலோசகர் மற்றும் பத்து உபான் வேட்பாளர் அ. குமரேசன், புக்கிட் தம்புன் வேட்பாளர் கோ சூன் ஐக், கெபுன் பூங்கா வேட்பாளர் லீ பூன் ஹெங் மற்றும் சங்கத் தலைவர் பாலன் நம்பியார் ஆகியோர் கலந்து கொண்டனர்.


கடன் பெற வட்டி முதலைகளை அணுகாதீர் – குமரேசன்

பத்து உபான் – 41 வயதுடைய மாது ஒருவர் கடந்த ஆண்டு டிசம்பரில் வட்டி முதலையிடம் (ஆ லோங்) இருந்து வெறும் 200 ரிங்கிட் மட்டுமே கடனாகப் பெற்றுக் கடன் சுமையில் சிக்கியதாகக் கூறப்படுகிறது.

பத்து உபான் சட்டமன்ற உறுப்பினர் அ.குமரேசன் கூறுகையில், மாலினி என்று மட்டுமே அழைக்கப்பட விரும்பும் அந்த பாதிக்கப்பட்ட மாது, முகநூல் மூலம் இக்கடன் திட்டம் பற்றி அறிந்துள்ளார்.

“வேலையை இழந்து பொருளாதார நெருக்கடியில் இருந்ததால், தன் வீட்டுக்கு உணவுப் பொருட்கள் வாங்குவதற்காக ரிம200-ஐ கடனாக வாங்க முடிவுச் செய்துள்ளார்.

“பின்னர், ஒரு வாரத்திற்குள் வட்டியுடன் சேர்த்து ரிம400-ஆக கடனைத் திரும்பச் செலுத்தும்படி அவரிடம் கோரப்பட்டது.

“இருப்பினும், மாலினியால் முழுத் தொகையையும் செலுத்த முடியவில்லை, அதனால் அவர் ரிம200 மட்டுமே கொடுத்தார். முன்னதாக வட்டி விகிதம் வாரத்திற்கு ரிம200 என்று அவருக்கு தெரிவிக்கவில்லை.

“அன்று முதல், ஒவ்வொரு முறையும் பணம் செலுத்த தாமதமாகும்போது வட்டி பெற்றவரிடம் ரிம200 வட்டியாக வசூலிக்கப்படுகிறது. இதுவரை அவர் மொத்தம் ரிம4,500 கடன் செலுத்தியுள்ளார்,” என்று குமரேசன் அவரின் சேவை மையத்தில் நடைபெற்ற செய்தியாளர் சந்திப்பின் போது கூறினார்.

சம்மந்தப்பட்ட வட்டி முதலையிடம் இருந்து மாலினிக்குத் தொடர்ந்து மிரட்டல் குறுச்செய்திகள் மற்றும் அழைப்புகள் வருவதாக குமரேசன் கூறினார், இதனால் தான் வாங்கிய கடனை விட அதிகமாக பணம் கொடுக்க வேண்டிய சூழல் ஏற்பட்டுள்ளது.

“மாலினி இத்தனை காலம் பயத்தில் வாழ்ந்து கொண்டிருந்தார். ஒவ்வொரு முறையும் அவர் அவளை அழைக்கும்போதோ அல்லது குறுஞ்செய்திகளை அனுப்பும்போதோ, அவள் உடனடியாக பணத்தை வட்டி முதலையின் வங்கிக்கணக்குக்கு அனுப்பி விடுவார்.

“கடந்த ஏப்ரல்,27 அன்று அவர் கடைசியாக ரிம3,000-ஐ வங்கியில் செலுத்தினார்.

“முன்னதாக, மாலினி கடன் ஒப்பந்தத்தில் கையெழுத்திடும் முன் ஒப்பந்தத்தைப் படிக்கவில்லை. கடன் வாங்கிய தொகை ரிம200 என்பதற்குப் பதிலாக ரிம3,000 என்று குறிப்பிடப்பட்டிருப்பதை இப்போதுதான் அவள் அறிவதாக கூறினார்.

“ஒப்பந்தத்தின்படி அது ரிம3,000 என்றாலும், அவர் இப்போது உண்மையில் அதைவிட அதிகமாகவே கடனைச் செலுத்திவிட்டார்.

“மே,11 அன்று “ஆ லோங்கிற்கு” எதிராக மாலினி காவல்துறையில் புகார் அளித்துள்ளார்,” என்று அவர் கூறினார்.

15 முதல் 20 வயது வரையிலான குழந்தைகள் மற்றும் வயதான தாயாரைக் கொண்ட மாலினி, தனது குடும்பத்தின் பாதுகாப்புக்குப் பயந்து வட்டி முதலைக்கு பணம் செலுத்தி வந்ததாகக் கூறினார்.

“நானும் என் கணவரும் வேலைக்கு வெளியே செல்லும்போது, எங்கள் குழந்தைகளும் 65 வயதான எனது தாயாரும் வீட்டிலே இருப்பார்கள்.

“எனவே, அவர் என் குடும்பத்திற்கு தீங்கு விளைவிப்பதாக மிரட்டியதால் பயம் கொண்டதாகக் கூறினார்.

“எனது சேமநிதி வாரியப் (KWSP) பணத்தை மீண்டும் பெறுவதை அறிந்த வட்டி முதலை, என்னிடம் அதிக பணம் கேட்டார். இப்போது கூட அவர் என்னை அழைத்து ரிங்கிட் 2,000 வங்கியில் போடச் சொன்னார்,” என்றார்.

இதற்கிடையில், வட்டி முதலையிடம் கடன் வாங்க வேண்டாம் என்று குமரேசன் பொதுமக்களை வலியுறுத்தினார்.

“உங்களுக்கு நிதிப் பிரச்சினை ஏற்பட்டால், தயவுசெய்து கடன் கொடுப்பவரிடம் சென்று மாட்டிக் கொள்ளாதீர்கள். மாறாக எனது சேவை மையம் அல்லது அந்தந்த தொகுதிகளில் உள்ள பிற சேவை மையங்களை நீங்கள் அணுகலாம்.

“உதாரணமாக, பத்து உபான் சேவை மையத்தில் வாரத்திற்கு ஒருமுறை உணவு வங்கி திட்டம் செயல்படுத்தப்படுகிறது. தேவைப்படுபவர்களுக்கு உணவுக் கூடைகளையும் வழங்குகிறோம்,” என்று குமரேசன் குறிப்பிட்டார்.


கடமை தவறாத பினாங்கு மாநகர் கழக அதிகாரிகளுக்குச் சன்மானம் வழங்கினார் மாநில முதல்வர் மேதகு லிம் குவான் எங் . (உடன் முக்கிய பிரமுகர்கள்).

பினாங்கு முக்கிய சுற்றுலா தளமாக கருதப்படும் கெர்னி கடற்கரை ஓரத்தில் வாடகைக் கார் ஓட்டுநர் சாலை விதியை முறையாக பின்பற்றாமல் கார் நிறுத்தியதால், அதனை தவறு என சுட்டிக்காட்டி சம்மன் வழங்கிய பினாங்கு மாநகர் கழக அதிகாரிகளை வாடகைக் கார் ஓட்டுநர் தாக்க முயன்றுள்ளார் என கொம்தாரில் நடைபெற்ற செய்தியாளர் சந்திப்பில் அறிவித்தார் பினாங்கு மாநில முதல்வர் மேதகு லிம் குவான் எங் . அதுமட்டுமின்றி, அண்மையில் பாடாங் கோத்தாவில் அமைந்துள்ள சட்டவிரோதமான கடைகளை தகற்ற முயன்ற போது சம்மந்தப்பட்ட ஆடவர் பணியில் ஈடுப்பட்டிருந்த பினாங்கு மாநகர் கழக அதிகாரிகளை கத்தியைக் காட்டி மிரட்டியது பெரும் பரபரப்பை ஏற்படுத்தியது.

இந்த இரு சம்பவத்தின் போது பணியில் ஈடுப்பட்டிருந்த பினாங்கு மாநகர் கழகத்தை சேர்ந்த சுமார் ஒன்பது அதிகாரிகளின் துணிச்சல் செயலை அங்கீகரிக்கும் பொருட்டு மாநில முதல்வர் மேதகு லிம் குவான் எங் சன்மானம் வழங்கி பாராட்டினார். ஒவ்வொரு அதிகாரிக்கும் தத்தம் ரிம200 சன்மானமாக வழங்கப்பட்டது பாராட்டக்குரியதாகும். மேலும், செய்தியாளர்களிடம் பேசிய மாநில முதல்வர் பொது மக்களின் இவ்விரு செயல்களும் மிகுந்த வேதனை அளிப்பதாகவும் சம்மந்தப்பட்ட அதிகாரிகள் தங்களின் கடமையைச் செய்ததாகத் தெளிவுப்படுத்தினார். எனினும், சில வேளைகளில் அவர்கள் பொதுமக்களால் பாதிக்கப்படுகின்றனர். முறையான சாலை விதிமுறைகளைப் பின்பற்றாத தரப்பினர் மீது கண்டிப்பாக தக்க நடவடிக்கை எடுக்கப்படும் என அவர் சாடினார்.

செய்தியாளர் கூட்டத்தில் கலந்து கொண்ட பிறகு மாநகர் கழக அதிகாரிகள் தலைமை இயக்குநர் சலேவுடின் அசிம் அவர்களுடன் உரையாடினர்

இதனிடையே, பினாங்கு மாநகர் கழகத்தின் கடமையை செய்வதற்கு மாநில அரசு முழு ஒத்துழைப்பு நல்கும். அதே வேளையில், அவர்கள் கடமையைச் செய்யத் தவறினால் அவர்கள் மீது நடவடிக்கை எடுக்கப்படும் என உறுதிப்படுத்தினார். இம்மாதிரியான சம்பவங்கள் நிகழாமல் தவிர்ப்பதற்கு பொதுமக்கள் மாநகர் கழக விதிமுறையைப் பின்பற்றுவது அவசியமாகும். விதிமுறைகள் அனைத்தும் பொதுமக்களின் வசதிக்கே தவிர அவர்களை சிரமம் படுத்த அல்ல எனக் கூறினார் பினாங்கு மாநகர் கழக தலைவர் டத்தோ பத்தாயா இஸ்மாயில் தெரிவித்தார்.} else {


கடலோர மிதிவண்டிப் பயணத்திற்குப் பாதைகள்

மலேசியாவிலேயே முதல் மிதிவண்டி ஒட்டும் மாநிலமாகப் பினாங்கு மாநிலத்தை உருவாக்கும் நோக்கில் பினாங்கு மக்கள் கூட்டணி அரசும் பினாங்கு நகராண்மைக் கழகமும் இணைந்து மற்றுமோர் சீரிய திட்டத்தை முன்மொழிந்துள்ளன. பினாங்கு முழுதினையும் மிதிவண்டி கொண்டே வலம் வர பினாங்குத் தீவு முழுவதும் 200கிமீ நீளமுள்ள மிதிவண்டிப் பாதைகள் அமைப்பதற்கான திட்டத்தை அரசு அறிமுகம் செய்திருந்தது நாம் அறிந்ததே. இதுவரை 120கிமீ நீளம் கொண்ட பாதைகள் அமைக்கப்பட்டுள்ளன.

இதனைத் தொடர்ந்து, ஏற்கனவே பயன்பாட்டில் உள்ள பத்து மௌங்கிலிருந்து தெலுக் பகாங் செல்லும் கடலோர மிதிவண்டி பாதையின் ஒரு பகுதியை நிறைவு செய்யும் வகையில் முதற்கட்டமாக கொம்தாருடன் இணையும் குவின்ஸ் பேலிருந்து ஜார்ஜ் டவுன் நகரத்திற்குச் செல்லக்கூடிய    12.5கிமீ நீளமுள்ள கடலோர மிதிவண்டி பாதையை அமைக்க திட்டமிடப்பட்டுள்ளன. பினாங்கு நகராண்மைக் கழகம் பிற அரசாங்கத் துறைகளுடனும் IJM Land Berhad, Tropicana Ivory Sdn Bhd, GSD Land (M) Sdn Bhd, CP Landmark Sdn Bhd, Asia Green Group ஆகிய ஐந்து தனியார் மேம்பாட்டு நிறுவனங்களுடனும் இணைந்து இம்மிதிவண்டி பாதையை அமைக்கவுள்ளது.

இந்த முதற்கட்ட மிதிவண்டி பாதையை அமைக்க ஏறக்குறைய ரிம30 கோடி செலவாகும் எனவும் இப்பாதைத் தயாராக இரண்டு ஆண்டுகளாகும் எனவும் கணக்கிடப்பட்டுள்ளன. இச்செலவின் பெரும்பான்மையான பகுதியை 9.6கிமீ நீளமுள்ள கடலோர மிதிவண்டிப் பாதையை அமைக்கவுள்ள தனியார் மேம்பாட்டு நிறுவனங்கள் ஏற்றுக்கொள்ளும். மீதமுள்ள 2.9கிமீ கடலோர மிதிவண்டிப் பாதைகளைப் பினாங்கு நகராண்மைக் கழகம் சுங்கை பினாங்கிலிருந்து வெல்ட் கீ மற்றும் கொம்தார் வரை அமைக்கும். அவ்வகையில், பினாங்கு நகராண்மைக் கழகத்தின் 2013-ஆம் ஆண்டிற்கான வரவுசெலவுக் கணக்கில் மிதிவண்டி வசதிக்கான திட்டங்களுக்காக ரிம5.3 கோடி ஒதுக்கீடு செய்துள்ளது இங்கு குறிப்பிடத்தக்கது. பினாங்கு நகராண்மைக் கழகம் மேற்கொள்ளும் இந்தத் திட்டத்தில் சுங்கை பினாங் ஆற்றை மிதிவண்டி ஓட்டுனர்களும் பாதசாரிகளும் கடக்க உதவும் வகையில் ஒரு பாலம் ஒன்றும் கட்டப்படவுள்ளது. இக்கடலோர மிதிவண்டி பாதை இருவழிப் பாதைகளாக அமைக்கப்படும். மேலும், இப்பாதைகள் தோறும்  விளக்குகள் பொருத்தப்படுவதுடன் பசுமையை வெளிப்படுத்தும் மரங்களும் நடப்படும். அதுமட்டுமன்றி மக்கள் ஓய்வெடுக்க ஏதுவாக அமையும் வகையில் அமர் தளங்களும் மிதிவண்டியைப் பூட்டி வைக்கும் இடங்களும் அமைக்கத் திட்டமிடப்பட்டுள்ளன.

இத்திட்டத்தையொட்டி பொது மக்கள் தங்கள் கருத்துகளைத் தெரிவிக்க ஏதுவாக அமையும் வகையில் பினாங்கு நகராண்மைக் கழகம் ஏற்பாடு செய்திருந்த கண்காட்சியை மாண்புமிகு முதல்வர் லிம் குவான் எங் அதிகாரப்பூர்வமாகத் தொடக்கி வைத்தார். கடந்த அக்டோபர் 15-இல் தொடங்கிய இக்கருத்துப் பகிர்வு எதிர்வரும் நவம்பர் 15-இல் முடிவுறும். கொம்தார், மூன்றாம் மாடியில் அமைக்கப்பட்டிருக்கும் இக்கண்காட்சியில் பங்குபெற்று பொதுமக்கள் பின்னூட்டுப் படிவத்தை நிறைவு செய்யவும் அல்லது
[email protected]
 என்னும் மின்னஞ்சலுக்குத் தங்கள் கருத்துகளை அனுப்பி வைக்கவும் வரவேற்கப்படுகின்றனர்.

பினாங்கு மக்கள் மட்டுமன்றி வெளிநாட்டுச் சுற்றுப்பயணிகளும் பினாங்கில் அதிகமாக மிதிவண்டியைப் பயன்படுத்துவதால் பினாங்கு மாநிலம் மலேசியாவில் ஒரு மிதிவண்டி மையமாக உருவெடுத்து உலக அரங்கில் குன்றின் மேலிட்ட விளக்காகத் திகழும் என முதல்வர் தம் உரையில் நம்பிக்கை தெரிவித்தார். மேலும், தூய்மை, பசுமை, பாதுகாப்பு, ஆரோக்கியம் நிறைந்த பினாங்கின் உருவாக்கத்திற்கு வழிவகை செய்யும் வகையில் மிதிவண்டி பயன்பாடு ஒரு நல்ல உடற்பயிற்சியாக மட்டுமன்றி சிறந்த போக்குவரத்துச் சாதனமாகவும் விளங்கும் என்பதால் மக்கள் அதனைப் பயன்படுத்த ஊக்கமளித்தார்.


கடல்வழி சுரங்கபாதை திட்டத்திற்கு மாநில அரசு ஒரு சென் கூட கட்டவில்லை – மாநில முதல்வர்.

பினாங்கு மாநில அரசு இதுவரை கடல்வழி சுரங்கபாதை திட்டத்திற்கு அதன் குத்தையாளரான செனித் பியூசிஜி தனியார் நிறுவனத்திற்கு ஒரு சென் கூட செலவிடவில்லை என கொம்தாரில் நடைபெற்ற செய்தியாளர் சந்திப்பில் அறிவித்தார் மாநில முதல்வர் மேதகு லிம் குவான் எங்
.

மாநில முதல்வர்

சில பொறுப்பற்ற நாளிதழ்களில் வெளியிட்டுள்ள பத்திரிக்கை அறிக்கையை கடுமையாக சாடினார்
.
கடல்வழி சுரங்கபாதை திட்டத்திற்கான வடிவமைப்பு ஆய்வறிக்கை
92%
நிறைவுப்பெற்றுள்ள வேளையில் இதுவரை மாநில அரசு அதற்காக கட்டணம் எதுவும் செலுத்தவில்லை என்பது உண்மையான கூற்று என விளக்கமளித்தார்
.

 “
மாநில அரசு செனித் பியூசிஜி தனியார் நிறுவனத்திற்கு மற்ற மூன்று நெடுஞ்சாலைகளின் நிர்மாணிப்புக்காக மட்டுமே இதுவரை கட்டணம் வழங்கியுள்ளது
;,
அதேவேளையில்
கடல்வழி சுரங்கபாதை திட்டத்திற்கு இன்னும் வழங்கப்படவில்லை
“,
என தெளிவுப்படுத்தினார்
.
மாநில அரசு அங்கீகரித்துள்ள விரிவான சுற்றுச்சூழல் தாக்கம் மதிப்பீடு அறிக்கை மூன்று நெடுஞ்சாலை நிர்மாணிப்புக்காக மட்டுமே
,
இந்த அறிக்கையின் மூலம் இந்த நெடுஞ்சாலை நிர்மாணிப்புப் பணிகள் தொடங்கப்படலாம் என செய்தியாளர்களின் கேள்விக்கு இவ்வாறு பதிலளித்தார் பாகான் நாடாளுமன்ற உறுப்பினருமான லிம் குவான் எங்
.

மாநில ஊழல் தடுப்பு ஆணையத்திடம் மாநில அரசு சிறந்த ஒத்துழைப்பினை நல்கும் எனவும் தமது நிர்வாகம் அனைத்து ஆவணங்களையும் முறையே கொண்டிருக்கும் வேளையில் தாம் எதற்கும் ஐயப்படவில்லை என குறிப்பிட்டார்
.
திறந்த குத்தகை முறையில் தேர்ந்தெடுக்கப்பட்டு மேம்பாட்டுப் பணிகளை மேற்கொள்ளும் பினாங்கு மாநில அரசு அதிகமான வதந்திகளை எதிர்கொள்ளும் வேளையில் திறந்த குத்தகை முறையை அமல்படுத்தாமல் இருக்கும் அரசு இயக்கங்களின் மீது எவ்வித நடவடிக்கையும் எடுக்காமல் இருப்பதை பற்றி கேள்வி எழுப்பினார் மாநில முதல்வர்
.


கடல் சாகச விளையாட்டுப் பூங்கா அதிகாரப்பூர்வமாகத் திறப்பு விழாக் கண்டது

கடல் சாகச விளையாட்டுப் பூங்கா (WET WORLD WILD ADVENTURE PARK) கடந்த கிறிஸ்துமஸ் தினத்தன்று 25 டிசம்பர் 2013 நாள் அதிகாரப்பூர்வமாகத் திறப்பு விழாக் கண்டது. இந்நிகழ்வினை பினாங்கு மாநில முதல்வர் மேதகு லிம் குவான் எங் அவர்கள் தமது பொற்கரத்தால் அதிகாரப்பூர்வமாகத் திறந்து வைத்தார். இப்பூங்கா பினாங்கு பத்து பிரிங்கி மூன் லைட் பே கடற்கரை ஓரத்தில் அமைந்துள்ளது. இது ஆசியாவிலேயே முதல் திறந்த கடல் விளையாட்டுப் பூங்கா என்பது குறிப்பிடத்தக்கதாகும். இந்த விளையாட்டுப் பூங்கா பினாங்கு மாநிலத்தில் எஸ்கேப் விளையாட்டு தளத்திற்கு அடுத்து நிலையில் திகழ்கிறது.

கடல் சாகச விளையாட்டுப் பூங்கா

கடல் சாகச விளையாட்டுப் பூங்கா ரிம 3 மில்லியன் செலவில் கட்டப்பட்டது என தமது வரவேற்புரையில் குறிப்பிட்டார் முதல்வர் மேதகு லிம் குவான் எங் அவர்கள். பினாங்கு மாநிலத்தை 2008-ஆம் ஆண்டு மக்கள் கூட்டணி அரசு கைப்பற்றியப் பின் இரண்டு விளையாட்டுத் தளங்கள் அமைக்கப்பட்டுள்ளன என்று பெருமிதமாகக் கூறினார். எதிர்காலத்தில் விளையாட்டுப் பூங்கா கருத்து படிமங்கள் மற்றும் சேவைக்குழுவுடன் இணைந்து அதிகமான விளையாட்டுத் தளங்கள் கட்டப்படவுள்ளன. இதன்வழி, உள்ளூர் மற்றும் வெளிநாட்டு சுற்றுப்பயணிகளின் கவனத்தை வெகுவாகக் கவர முடியும் என சுட்டிக் காட்டினார் மாநில முதல்வர். தொழில் முனைவோர் பினாங்கு மாநிலத்தை எப்பொழுதும் தங்களின் ஆக்கத்திறன் பொருள் தேவையை வழங்க முதன்மை தேர்வாகக் கொள்ளலாம் என மேலும் வலியுறுத்தினார்.

கடல் சாகச விளையாட்டுப் பூங்காவை அதிகாரப்பூர்வமாகத் திறந்து வைத்தார் மாநில முதல்வர் மேதகு லிம் குவான் எங் உடன் சட்டமன்ற உறுப்பினர்கள் மற்றும் விளையாட்டுப் பூங்கா கருத்து படிமங்கள் மற்றும் சேவை குழுவினர்.

இப்பூங்கா தினமும் காலை மணி 9.00 முதல் இரவு 7.00 மணி வரை திறந்திருக்கும். இதில் பெரியவர்களுக்கு ரிம 40-ம் சிறியவர்களுக்கு ரிம 30-ம் கட்டணமாக வசூலிக்கப்படும். இந்த கடல் சாகச விளையாட்டுப் பூங்காவில்  ஒரு நாளுக்கு சுமார் 800 சுற்றுப்பயணிகள் விளையாடலாம். இத்தளம் 100% ஜெர்மன் தொழில்நுட்பத்துடன், TUV  பாதுகாப்பு அம்சங்களுடன் கட்டப்பட்டுள்ளது. சுற்றுப்பயணிகள் பாதுகாப்பு திட்டங்களைப் பின்பற்றுவதோடு பாதுகாப்பு உள்ளாடைகளும் கட்டாயம் அணிய வேண்டும். வருகையாளர்களின் பாதுகாப்பை உறுதிப்படுத்தும் பொருட்டு பாதுகாவலர்கள் விளையாட்டுத் தளத்தைச் சுற்றிலும் நிறுத்தப்படுவர். இப்பூங்கா பருவமழை காலத்தில் மூடப்பட்டிருக்கும், படகு மற்றும் மோட்டார் ஓட்ட தனி இடம்; குறிப்பிட்ட விளையாட்டுக்குச் செல்ல பாலம் அமைக்கப்பட்டுள்ளது; அவசர முதலுதவித் திட்டம், ஜெல்லிமீன் பாதுகாப்பிற்கு வலைகள் 1000 அடி நீளமும் 18 அடி ஆழமும் அமைக்கப்பட்டுள்ளது.  இத்தளம் தனிச் சிறப்புமிக்க பூங்காவாகக் கருதப்படுகிறது. ஏனெனில், இம்மாதிரியான கடல் விளையாட்டுத் தளங்கள் குடும்பத்தோடு மகிழ்ச்சியாக விடுமுறையைக் கழிக்க நல்ல தளமாக திகழ்கின்றது. அதோடு, இங்கு குடும்பத் தினம், தொழிற்பேட்டைகளின் குழு உருவாக்கம் போன்ற திட்டங்கள் நடத்த பொதுமக்களை வரவேற்கின்றனர்.

இந்நிகழ்வில் டத்தோ கெராமாட் சட்டமன்ற உறுப்பினரும் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினருமான மதிப்பிற்குரிய திரு ஜெக்டிப் சிங் டியோ அவர்கள், சுங்கை புயு சட்டமன்ற உறுப்பினரும் பொதுநல, சமூகம் மற்றும் சுற்றுச்சூழல் சேவைக்குழு உறுப்பினர் பீ புன் போ, விளையாட்டுப் பூங்கா கருத்து படிமங்கள் மற்றும் சேவைக்குழுவின் தலைமை செயல்திட்ட அதிகாரி டத்தின் ஜியன் ஜோ மற்றும் அதன் தலைமை நிர்வாக அதிகாரி டத்தோ ரிச்சட் கோ ஆகியோர் கலந்து சிறப்பித்தனர்.

கடல் சாகச விளையாட்டு பூங்காவிற்கு முதல் நாள் வருகை அளித்த பொதுமக்கள்.


கட்சித் தாவல் தடைச் சட்டத்தை முயற்சி செய்து அமல்படுத்துவோம்: மாநில உயர்மட்டத் தலைவர்கள் வலியுறுத்து.

ஆகஸ்ட் 29- இங்கு கொம்தார்  ஐந்தாம் மாடியில் நடைபெற்ற நோன்புப் பெருநாள் விருந்துபசரிப்பில் ஊடகத்துறையாளர்கள் சந்திப்புக்கூட்டமும் ஏற்பாடு செய்யப்பட்டது. பினாங்கு மாநிலத் தலைவர்கள் தங்களது அதிகாரப்பூர்வச் சந்திப்புக் கூட்டத்தில் பகர்ந்து முடிவெடுத்த சில தீர்மானங்களை மக்களுக்குத் தெரிவிக்கும் வகையில் இந்த ஊடகத்துறையாளர்கள் சந்திப்புக் கூட்டமும் நடைபெற்றது.

இக்கூட்டத்தில் மிக முக்கியமாக விவாதிக்கப்பட்ட விடயம் கட்சித் தாவல் தடைச் சட்டத்தைப் பற்றியதாகும். பினாங்கு மாநில முதல்வர் திரு லிம் குவான் எங் உட்பட மக்கள் கூட்டணி ஆட்சியின் கீழ்ச் செயல்படும் அனைத்து உயர்மட்டத் தலைவர்களும் பினாங்கு மாநிலத்தில் இச்சட்டம் அமலாக்கம் காண்பதை முழுமனதுடன் ஏற்றுக் கொண்டுள்ளனர்.

தொடக்கமாகப், பினாங்கு இரண்டாம் துணை முதல்வரான பேராசிரியர் ப.இராமசாமி உரையாற்றுகையில், மக்கள் கூட்டணி ஆட்சியின் கீழ்ச் செயல்பட்டுவரும் பினாங்கு மாநில அரசு இந்தக் கட்சித் தாவல் செயலைத் தீவிரக் கண்ணோட்டத்தில் பார்க்கிறது. அரசியலுக்குப் பெரும் கேடு விளைவிக்கக்கூடிய இந்த அவமானத்திற்குரியச் செயலை ஒரேயடியாக நிறுத்த வேண்டும் எனக் கூறினார்.  கட்சித்தாவல் என்பது அளவற்ற நம்பிக்கையோடும் எதிர்பார்ப்போடும் ஓட்டுப் போட்டு நம்மை உயர்ந்த அரியாசனத்தில் அமர வைக்கும் மக்களுக்குச் செய்யும் மன்னிக்க முடியாத நம்பிக்கைத் துரோகம் எனக் கோடி காட்டினார். மேலும், ஜனநாயக முறைப்படி இந்த நியாயமான சட்டம் மக்களால் மனப்பூர்வமாக ஏற்றுக் கொள்ளப்படும் எனவும் நம்பிக்கை தெரிவித்தார். எனவே, இச்சட்டத்தை அமல்படுத்தும் முதல் மாநிலமாகப் பினாங்கு உருவெடுக்கும். அதற்கான தீவிர முயற்சிகளை மக்கள் கூட்டணி அரசு எடுத்து வருகிறது என்றார். நேர்மைக்கும் கொள்கைக்கும் எதிரான இந்தச் செயலை முற்றாக ஒழிப்போம் எனப் பகர்ந்து தம் உரையை முடித்தார்.

அடுத்ததாகச், சட்டமன்ற உறுப்பினர் சலெ மான் அவர்களும் கட்சித் தாவல் தடைச்சட்டத்தை ஆதரித்துப் பேசினார். தாங்கள் தேர்ந்தெடுத்து வாக்களிக்கும் தலைவர்கள் தங்களுக்குச் சிறந்த சேவைகளை வழங்குவர் என எதிர்பார்ப்போடு  காத்திருக்கும் பல்லாயிரக்கணக்கான வாக்காளர்களின் நம்பிக்கையைத் தகர்த்தெரியும் வகையில் சில பொறுப்பற்ற மக்கள் பிரதிநிதிகள் இவ்வாறான கட்சித்தாவலில் ஈடுபடுவது வேதனைக்குரிய செயல் என்று வருத்தம் தெரிவித்தார். ஆகவே, இந்தச் சட்டத்தை அமலுக்குக் கொண்டு வருவது மிகவும் முக்கியம் என வலியுறுத்தினார்.

உலகம் முழுவதும் இந்தக் கட்சித் தாவல் செயல் நிலவி வருகிறது. இது மக்களால் வழங்கப்படும் நம்பிக்கைக்கு ஊறு விளைவிக்கும் செயலாகும். மக்களால் தேர்ந்த்தெடுக்கப்படும் எந்தவொரு தலைவரும் கட்சித் தாவலில் ஈடுபடக்கூடாது என மிகவும் கண்டிப்பாக வலியுறுத்தினார் ஆட்சிக்குழு உறுப்பினர் திரு சாவ் கொன் யாவ். அரசாங்கத்தை நன்முறையில் வழிநடத்திச் செல்ல ஆற்றல்மிக்க பொறுப்புமிக்க தலைவர்களைத் தேர்ந்தெடுத்து நாட்டை ஆளும் அதிகாரத்தை வழங்குவது குடிமக்களே. ஆகவே, அந்த பொறுப்பைச் செம்மையாகச் செய்யவே அனைத்து அரசியல் தலைவர்களும் பாடுபட வேண்டும். மக்களின் உரிமைகள் மதிக்கப்பட வேண்டும். எக்காலத்திலும் அவர்களின் நம்பிக்கை பின்தள்ளப்படக்கூடாது என்றார்.

தொடர்ந்து, மாநில முதலாம் துணை முதல்வர் டத்தோ மன்சோர் ஹஜி ஒஸ்மான் அவர்களும் இந்நிகழ்வில் உரையாற்றினார். மற்ற மாநிலங்களைக் காட்டிலும் பினாங்கு மாநிலம் என்றுமே தனித்துவம் வாய்ந்ததாகத் திகழ்ந்து வருகிறது. அவ்வகையில் இந்தக் கட்சித் தாவல் தடைச் சட்டத்தைக் கொண்டுவருவதில் பினாங்கு மாநிலம் ஒரு தொடக்கப்புள்ளியாக விளங்கும் என்றார். இந்தக் கட்சித் தாவல் தடைச்சட்டத்தை அமல்படுத்துவதில் மக்கள் நீதிக் கட்சிக்கு எந்தவொரு ஆட்சேபணையும் இல்லை என்று பினாங்கு மக்கள் நீதிக் கட்சியின் தலைவருமான அவர் அறிவித்தார். ஆகவே, கட்சியின் நலன் கருதி மட்டுமன்றி மக்களின் நலன் கருதி இச்சட்டத்தைக் குறித்து நடவடிக்கைகள் எடுக்கப்படும். மிகுந்த நம்பிக்கையோடு வாக்களிக்கும் மக்களின் நலனைக் கருதாது மிக எளிதாகக் கட்சிக்குக் கட்சி தாவுதல் ஒரு பொறுப்புமிக்க தலைவர் செய்யக்கூடிய செயல் அல்ல என வலியுறுத்திக் கூறினார்.

நோன்புப் பெருநாளை முன்னிட்டு நடத்தப்பட்ட இந்த மதிய விருந்துண்ணலின் போது முதல்வர் உயர்திரு லிம் குவான் எங், மக்களுடனான தங்கள் உறவை மக்கள் கூட்டணி வலுப்படுத்தும் எனக் கூறினார். ஜனநாயக செயற்கட்சி, மக்கள் நீதிக் கட்சி மற்றும் மலேசிய இசுலாமியக் கட்சி அடங்கிய மக்கள் கூட்டணி இந்தக் கட்சித் தாவல் தடைச் சட்டத்திற்கு முழு ஆதரவு வழங்கியுள்ளது. இச்செயல் தனிப்பட்ட முக்கியத்துவத்தை மையப்படுத்தியே நடைபெற்று வருகிறது. பணத்திற்காகவோ  மற்ற தேவைக்காகவோ இது போன்றவர்கள் அரசியல் தவளைகளாக மாறி வருகின்றனர். எனவே இச்செயல் ஊழலையும் பெருக்கச் செய்கிறது எனலாம். இது ஜனநாயக அரசியல் சுதந்திரத்தையும் கொள்கையினையும் அவமதிக்கும் செயலாகத் திகழ்கிறது என்றால் அது மிகையாகாது என்றார்.

அண்மையில் சபா மாநிலத்தில் தேசிய முன்னணியைச் சேர்ந்த இரண்டு சட்டமன்ற உறுப்பினர்கள் மக்கள் கூட்டணிக் கட்சிக்குத் தாவி உள்ளனர். இது மிகவும் கண்டிக்கத் தக்கது. இந்தச் செயலைக் குறித்து பினாங்கு மாநிலத்தின் நிலைப்பாடு என்னவென்பதை நாங்கள் அமலுக்குக் கொண்டுவர விரும்பும் இச்சட்டமே பறை சாற்றும் என முதல்வர் மாண்புமிகு லிம் குவான் எங் கருத்துரைத்தார். கடந்த 2009-ஆம் ஆண்டு பேராக் மாநிலத்தில் கட்சித் தாவலினால் ஏற்பட்ட ஆட்சிக் கவிழ்ப்பை இங்கு சுட்டிக் காட்டினார்.  சிறந்த அரசாங்கத்தை வழி நடத்திச் செல்லக்கூடிய தலைச்சிறந்த தலைவர் என்பவர் அரசியல் பொறுப்புகளையும் ஒருமைப்பாட்டையும் நிலைநிறுத்தக்கூடிய வல்லமை கொண்டவராகத் திகழ்தல் அவசியம். அவ்வகையில், இவ்வாறான அரசியல் தவளைகளாக உருவெடுப்பது யானை தன் தலையிலே மண்ணை வாரிப் போட்டுக் கொள்வதற்குச் சமமாகக் கொள்ளலாம். நல்ல அரசியல் தலைவர்கள், தங்களின் நற்பெயரைச் சீர்குலையச் செய்யும் இவ்வாறான செயல்களில் ஈடுபடுவதைத் முற்றாகத் தவிர்க்க வேண்டும் என்பதே எங்களின் வேண்டுகோள் என மதிப்பிற்குரிய முதல்வர் அவர்கள்  வலியுறுத்தினார்.

இச்சட்டத்தைப் பினாங்கு மாநிலத்தில் அமலுக்குக் கொண்டு வருவதைக் குறித்து எதிர்க்கட்சிகளிடமிருந்தும், மத்திய அரசாங்கத்திடமிருந்தும், பல்வேறு அரசியல் கட்சிகளைச் சார்ந்த அரசியல் தலைவர்களிடமிருந்தும் ஏகப்பட்ட எதிர்ப்புகளும் விமர்சனங்களும் வந்த போதிலும் முதல்வர் அவர்களும் மாநில ஆட்சிக்குழு உறுப்பினர்களும் இச்சட்டத்தைப் பினாங்கு மாநிலத்தில் அமலுக்குக் கொண்டு வருவதில் உறுதியாக இருக்கின்றனர். அதற்கான பணியில் தீவிரமாக ஈடுபட்டுவருகின்றனர். 1992-இல் கிளந்தான் மாநிலம் இயற்றி நிறைவேற்றிய இச்சட்டத்தைக் கூட்டரசு நீதிமன்றம் இது சட்டவிரோதமானது என்று தீர்ப்பளித்தது இங்கு குறிப்பிடத்தக்கது. எனினும் பினாங்கு மாநில அரசு இச்சட்டத்தை அமலுக்குக் கொண்டு வருவதைக் குறித்து  ஆராய்ந்து வருகிறது. அதற்கான முதல் படியாகச் சட்டப்பூர்வ அமைப்பு ஒன்று அமைக்கப்படும். இவ்வமைப்பு ஆட்சிக்குழு உறுப்பினர் உயர்திரு கர்பால் சிங் தலைமையில் கட்சித் தாவல் தடைச் சட்டத்தைக் கொண்டுவருவதற்கான நடவடிக்கைகளை மேற்கொள்ளும். இவ்வமைப்பின் மூலம் பினாங்கு அரசியலமைப்புச் சட்டத்தைச் சீர்த்திருத்த நாட்டின் வழக்குரைஞருக்கு அறிவிக்கப்படும் என்று முதல்வர் அக்கூட்டத்தில் அறிவித்தார்.

பினாங்கு மாநிலத்தின் அரசியலமைப்புச் சட்டம் 17 முறை சீர்த்திருத்தப்பட்டிருப்பது இங்கு குறிப்பிடத்தக்கது. ஆனால், இம்முறை செய்யப்போகும் சீர்த்திருத்தம் அரசியல் தவளைகளைப் பூட்டி வைக்கும் பூட்டாக  மட்டுமன்றி ஒரு வரலாற்றுப் பதிவாகவும் அமையும் என முதல்வர் பறை சாற்றினார். கிளந்தான் மாநிலம் இச்சட்டதைக் கொண்டு வர முயற்சி செய்து தோல்வி கண்டது.      ஆனால், ‘ ஊக்கமது கைவிடேல்’ என்ற ஆத்திச் சூடிக்கு ஒப்ப இந்தச் கட்சித் தாவல் தடைச் சட்டத்தைக் கொண்டு வரும் முயற்சியைக் கைவிடாது  அதற்கான நடவடிக்கைகளைச் சட்டப்பூர்வமாக எடுத்து பினாங்கு மாநிலம் அதில் வெற்றி பெறும் என நம்பிக்கை தெரிவித்தார்.


கண் பார்வை அற்றவர்களுக்கு நிதித் திரட்டும் நிகழ்வு

ஜோர்ஜ்டவுன் பெர்டானா லையன் கிலாப் ஏற்பாட்டில் ஐந்தாவது முறையாக பார்வை & ஒலி நடை 2013 (Walk For Sight & Sound) என்ற நிகழ்வு நடைபெறவுள்ளது. இந்நிகழ்வு கண் பார்வையற்றவர்களுக்கு நிதித்திரட்டும் நிகழ்வாகத் திகழும். இந்நிகழ்விற்கு பினாங்கு மாநில அரசு, பினாங்கு நகராண்மைக் கழகம் மற்றும் மாநில விளையாட்டு குழுவும் முழுமையான ஆதரவு நல்குகின்றனர். இந்நிகழ்வு 6-10-2013-ஆம் நாள் காலை மணி 7.00க்கு பினாங்கு மாநில தாமான் பெர்படானான், எனும் தளத்தில்  நடைபெறும்.

இந்த சிறப்பான நிகழ்வை பினாங்கு ஆளுநர் மதிப்பிற்குரிய துன் டத்தோ ஸ்ரீ டாக்டர் ஹஜி அப்துல் ரஹ்மான் ஹஜி அபாசின் அவர்கள் தொடக்கி வைப்பார். இத்திட்டத்தை இளைஞர், விளையாட்டு, மகளிர், குடும்பம் மற்றும் சமூகப் பிரிவின் ஆட்சிக் குழு உறுப்பினர் மதிப்பிற்குரிய சோங் எங் அவர்கள் அதிகாரப்பூர்வமாகச் செய்தியாளர் சந்திப்பில் அறிவித்தார். இம்மாதிரியான நிகழ்வுகளில் மக்கள் கலந்து கொண்டு முழு ஆதரவை வழங்க வேண்டும் என்றும் உடல் ஊனமுற்றோர்களை நாம் பாதுகாத்து அவர்களும் வாழ வழி வகுக்க வேண்டும் எனவும் வேண்டுகோள் விடுத்தார்.

இந்நிகழ்வின் ஆதரவாளர்கள் மற்றும் ஏற்பாட்டுக் குழுவினர் சட்டமன்ற உறுப்பினருடன் பார்வை & ஒலி நடை 2013 (Walk For Sight & Sound) என்ற பிரசூரத்தைக் காண்பிக்கின்றனர்.

இத்திட்டத்தின் முதன்மை  நோக்கமானது இளைஞர்கள் மற்றும் மாணவர்கள் இடையே கண் பார்வையற்றவர் மற்றும் காது கேளாதவரின் குறைபாடுகள் பற்றிய விழிப்புணர்வு உருவாக்குவதே ஆகும். கண் பார்வையற்றவர்கள் மற்றும் காது கேளாதவர்களுக்குக் கல்வி, உபகரணங்கள் மற்றும் பயிற்சி வழங்குவதற்கு உதவும் வகையில் நிதித்திரட்டப்படும்.  இந்நிகழ்வில்  சுமார் 3000 பேர் கலந்து கொள்வர் என எதிர்பார்க்கப்படுகிறது. ஒருவருக்கு தலா ரி.ம15 கட்டணமாக வசூலிக்கப்படும். முதலில் பதிவுச் செய்யும் 2500 பேருக்குப் பரிசுக்கூடை வழங்கப்படும். இந்நிகழ்வின் மூலம் வசூலிக்கப்படும் நிதியானது சத்.நிகோலஸ் கருணை இல்லத்திற்கு மேற்குறிப்பிடப்பட்டிருக்கும் நோக்கங்களுக்கு பயன்படுத்தப்படும் என்று ஏற்பாட்டுக் குழுத் தலைவர் மெலிசா ஓ தெரிவித்தார். இந்நிகழ்விற்கு விண்ணப்பிக்கும் இறுதி நாள் 26-9-2013 ஆகும். கண் பார்வை அற்றவர்களுக்கு நிதித்திரட்டும் நிகழ்வின் முக்கிய ஆதரவாளர்கள் கேனன் மார்கெட்டிங், எமிகோ ஹொல்டிங், சன் குயிக், ஸ்டார் குருஸ் மற்றும் பலர்.


கதை பேசும் படங்கள்

1. கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினரான மதிப்பிற்குரிய திரு ஜெக்டிப் சிங் டியோ அவர்கள் ஸ்ரீ இராமகிருஷ்ணா ஆசிரம மாணவர்களுக்குப் பள்ளிச் சீருடைக்கானப் பற்றுச்சீட்டு வழங்கினார்

2. பினாங்கு மாநிலத்தில் 2014-ஆம் ஆண்டு தொடக்கம் வாகனம் நிறுத்துவதற்குக் கூப்பன் முறை அமல்படுத்தப்படும்


கம்பீரமானத் தோற்றத்துடன் புதிய தங்க இரதம் பவனி – இராமசாமி

கெபுன் பூங்கா
– “
பக்தர்களால் நன்கொடை வழங்கப்பட்டு புதியதாக அமைக்கப்பட்ட தங்க இரதம் முருகப் பெருமானின் கவசமான
‘
வேல்
‘
ஏந்தி கொண்டு கம்பீரமாக பவனி வரும். அதுமட்டுமின்றி தங்க இரதம் இழுத்துச் செல்வதற்கு ‘
tug-machine’
எனும் இயந்திர உதவியுடன் மக்கள் வழிநடத்திச் செல்வர்
,”
என இரண்டாம் துணை முதல்வரும் இந்து அறப்பணி வாரியத் தலைவருமான பேராசிரியர் ப
.
இராமசாமி செய்தியாளர் சந்திப்புக் கூட்டத்தில் இவ்வாறு தெரிவித்தார்
.

இவ்வாண்டும் தங்க இரதத்தில் வேல் முன்னோக்கிச் செல்ல பின் தொடர்ந்து முருகப்பெருமான் வெள்ளி இரத்ததில் பக்தர்களுக்கு அருள் காட்சியளிப்பார்.

இரதங்கள் இழுத்துச்செல்ல மிருகங்கள் குறிப்பாக காளைமாடுகளைப் பயன்படுத்துவதைத் தவிர்க்க வேண்டும்
.
பினாங்கு ஆலயங்களில் மட்டுமின்றி மலேசியாவில் வீற்றிருக்கும் ஆலய இரத ஊர்வலத்திலும் காளைமாடுகளைப் பயன்படுத்துவதைத் தவிர்க்க வேண்டும் என  வலியுறுத்தினார்
.
பழைய தங்க இரதம் தண்ணீர்மலை ஆலய ஊர்வலத்திற்குப் பயன்படுத்தப்படும் என அறிவித்தார்
.

தைப்பூச கொண்டாட்டத்தின் முதல் நாளன்று பினாங்கு அருள்மிகு ஶ்ரீ பாலதண்டாயுதபாணி ஆலயத்தின் தங்க இரத ஊர்வலம் லெபோ பந்தாய் குயீன் ஸ்திரிட் ஶ்ரீ மகா மாரியம்மன் ஆலயத்தில் இருந்து காலை
6
.00 மணிக்கு புறப்பட்டு அன்றிரவு 9.00 மணி அளவில் ஆலயத்தைச் சென்றடையும் என பேராசிரியர் குறிப்பிட்டார்.

           தங்க இரதம் ‘Queen Street- இருந்து புறப்பட்டு Chulia Street, Victoria Street, Prangin Road, Magazine Road, Jalan Datuk Kramat, Jalan Utama மற்றும் Jalan Kebun Bunga வழியே வந்து தண்ணீர்மலை ஆலயத்தை வந்தடையும்.

இந்த ஆண்டு
,
தண்ணீர்மலை ஆலயத்திலிருந்து மகா மாரியம்மன் ஆலயத்தை நோக்கி மீண்டும் புறப்படும் தங்க இரத ஊர்வலப் பாதையில் சில மாறுதல்கள் இடம்பெறுகிறது
.
சம்பல் ஸ்திரிட் பாதையிலிருந்து சுலியா ஸ்திரிட் பாதைக்குச் சென்று லிட்டல் இந்தியா வர்த்தகர்களின் வேண்டுகோளுக்கு இணங்க ஊர்வலம் வரும்
,
என இந்து அறப்பணி வாரியத்தின் தலைமை நிர்வாக இயக்குநர் டத்தோ இராமசந்திரன் கூறினார்
.

       கடந்த
2018-
ஆம் ஆண்டு
800,000
க்கும் மேற்பட்ட பக்தர்கள் மற்றும் சுற்றுப்பயணிகள் வருகையளித்த வேளையில் இந்த ஆண்டு
1.3
மில்லியன் மக்கள் திரளாக வருகையளிப்பர் என எதிர்ப்பார்ப்பதாக ஸ்ரீ பாலதண்டாயுதபாணி ஆலயத் தலைவர் டத்தோ சுப்பிரமணியம் கூறினார்
.
கடந்த ஆண்டு பக்தர்கள் முருகப்பெருமானுக்கு
500
காவடிகள்
, 30,000
பால் குடங்கள் மற்றும்
600
முடி காணிக்கை செலுத்தப்பட்டன
.

மேலும்
,
இந்த ஆண்டு மக்களின் தாகம் மற்றும் பசியைப் போக்கும் வண்ணம்
160
தண்ணீர் பந்தல்கள் நிருவப்பட்டுள்ளன
. .
எனவே
,
அன்னதானமாகப் பெறப்படும் உணவுகளை விரயமாக்குவதை பொது மக்கள் தவிர்க்க வேண்டும்
,
என கேட்டுக்கொண்டார்
.

      பக்தகோடிகள் அமைதியான முறையில் சமய நெறியோடும் பக்தியுடனும் தைப்பூச கொண்டாட்டத்தில் கலந்து கொண்டு முருகப்பெருமானின் ஆசிப்பெற அழைக்கப்படுகின்றனர்.


கம்போங் நானாஸ் மக்களுக்கு நிரந்தர நில உரிமை -முதல்வ

“நான் பினாங்கை நேசிக்கிறேன்” எனும் பிரச்சுரத்தை கம்போங் நானாஸ் நிரந்தர நில உரிமை பத்திரம் பெற்ற பொது மக்கள், மாநில முதல்வர் மேதகு லிம் குவான் எங் மற்றும் அரசியல் தலைவர்கள் காண்பிக்கின்றனர்.

37
ஆண்டு கால போராட்டத்திற்குப் பிறகு கம்போங் நானாஸ் குடியிருப்பு மக்களுக்கு நிரந்தர நில உரிமை பத்திரம் வழங்கப்பட்டது
.
நம்பிக்கை கூட்டணி அரசு
37
மாத கால வரையறைக்குள் இந்தப் பிரச்சனைக்குத் தீர்வுக்கண்டது என அகம் மகிழ தெரிவித்தார் மாநில முதல்வர் மேதகு லிம் குவான் எங்
.

குடிமக்கள்
37
ஆண்டுகளுக்கு முன்பு
80
லோட் கொண்ட
4
ஏக்கர் நிலத்தை வாங்கினர் இருப்பினும் இன்று தான் அந்நிலத்திற்கான நிரந்தர நிலவுரிமை பெற்றனர் என்றார்
.

கம்போங் நானாஸ் குடிமக்கள் சங்க ஏற்பாட்டில் நடைபெற்ற பாராட்டு விழாவில் இரண்டாம் துணை முதல்வர் ப
.
இராமசாமி
,
பத்து காவான் நாடாளுமன்ற உறுப்பினர் கஸ்தூரி ராணி பட்டு கலந்து கொண்டு சிறப்புரை வழங்கினர்
.
ஜாவி சட்டமன்ற உறுப்பினர் சூன் லிப் சீ கலந்து கொண்டு சிறப்பித்தார்
.

நாடாளுமன்ற உறுப்பினர் கஸ்தூரி ராணி பட்டு உரையாற்றுகையில்
36
குடும்பங்களுக்கு இன்று நிரந்தர நில உரிமை வழங்குவதற்கு பினாங்கு மாநிலத்திற்கு
அரசியலமைப்பு
 சட்டத்தின் கீழ் அதிகாரம் கொண்டுள்ளது என எடுத்துரைத்தார்
.

நெனாஸ் நிரந்தர நில உரிமை பத்திரம் பெற்ற திருமதி மனோஹரி மற்றும் அவரது மகள் ஜெய பவானி.

 “
அண்மையில் கூட்டரசு அமைச்சர் பினாங்கு மாநிலத்தை கூட்டரசு மாநிலமாக உருமாற்றம் செய்யும் எண்ணத்தை வெளிப்படுத்தினார்
. “
கூட்டரசு அரசாங்கமாக உருமாற்றம் கண்டால் பினாங்கு மக்கள் மாநில அரசாங்கத்தை வழிநடத்த தலைவர்களை தேர்ந்தெடுக்க அனுமதி வழங்கப்படாது
;
மாநில நிலத்தின் மீது அதிகாரமும் வழங்கப்படாது
.
எனவே
,
இன்று மாநில அரசாங்கம் மக்களுக்காக வழங்கிய நில உரிமை பத்திரம் வழங்க முடியாது
”
என கஸ்தூரி பொது மக்களுக்கு தெளிவுப்படுத்தியதோடு வருகின்ற
14-
வது பொதுத் தேர்தலில் நம்பிக்கை கூட்டணி அரசாங்கத்தை தேர்தெடுக்க வேண்டும் என வலியுறுத்தினார்
.

 2014-
ஆம் ஆண்டு
,
மார்ச் மாதம் மாநில அரசு இந்நிலத்திற்கான உரிமம்
60
ஆண்டுகள் அல்லது
90
ஆண்டுகள் என வழங்கியது
.
மேலும் இந்நிலத்திற்கான வரி
100%
என நிர்ணயிக்கப்பட்டது
.
அந்த ஆண்டு இறுதியில் பொது மக்கள் மேல் முறையீடு செய்ததைத் தொடர்ந்து நிலத்திற்கான மதிப்பீட்டு வரி
10%
என அறிவிக்கப்பட்டது
.

பொது மக்கள் விண்ணப்பத்திற்கு ஏற்ப மாநில நம்பிக்கை கூட்டணி அரசு குத்தகை முறையில் வழங்கப்பட்ட அந்நிலத்திற்கு நிரந்திர உரிமை வழங்கி பொது மக்களை இன்பக் கடலில் மூழ்கடித்தது
.

இந்நிலத்தைப் பயன்படுத்தி மாநில அரசு பல மேம்பாட்டுத் திட்டங்கள் மேற்கொள்ளலாம்
,
இருப்பினும் பொது மக்களின் கோரிக்கைக்கு முன்னுரிமை வழங்குகிறது என அப்துல் மஸ்ஜிட் தெரிவித்தார்
.

தனித்து வாழும் தாயாரான திருமதி மனோஹரி
,63
மாநில அரசு பல்லின மக்களின் நன்மைக்காக முக்கியத்துவம் வழங்குகிறது என்றார்
.

“
இந்நிலத்தை வாங்கி
35
ஆண்டுகள் ஆயின
,
இருப்பினும் நிரந்திர உரிமை பெற்றதை எண்ணி மகிழ்ச்சியடைவதாகக் கூறினார்””
.”

இக்கிராமத்தில் பல்லின மக்கள் வசிப்பதாகவும் மாநில அரசின் செயல்பாடு பொது மக்களுக்கு நன்மை அளிக்கிறது என மேலும் தெரிவித்தார் அவரின் மகளான ஜெயபவானி
,22.


கம்போங் பாரு காளியம்மன் ஆலயத்தில்”அட்சய பாத்திரம்” திட்டம் அறிமுகம்

“அட்சய பாத்திரம்” திட்டத்தை அதிகாரப்பூர்வமாகத் துவக்கி வைத்தார் சட்டமன்ற உறுப்பினர் வோங் ஹொன் வாய். (உடன் ஆலய நிர்வாகத்தினர் மற்றும் இந்து சங்க உறுப்பினர்கள்)

சித்திரைப் புத்தாண்டுக் கொண்டாட்டத்தை முன்னிட்டு கம்போங் பாரு காளியம்மன் ஆலயம் மற்றும் இந்து சங்கம் இணைந்து “அக்சய பாத்திரம்” திட்டத்தை அறிமுகம் செய்தனர். இத்திட்டத்தை அதிகாரப்பூர்வமாகத் துவக்கி வைத்தார் ஆயர் ஈத்தாம் சட்டமன்ற உறுப்பினர் வோங் ஹொன் வாய்.

மேலும் புத்தாண்டுக் கொண்டாட்டத்தை முன்னிட்டு 50 வசதிக் குறைந்த இந்தியர்களுக்குச் சட்டமன்ற உறுப்பினர் பரிசுக்கூடை வழங்கினார். சிறப்புப் பிரமுகராக வருகையளித்த சட்டமன்ற உறுப்பினர் வோங் ஹொன் வாய் அவர்களுக்கு பொன்னாடைப் போற்றி மாலை அணிவித்தார் ஆலயத் துணைத்தலைவர் திருபண்னீர்ச்செல்வம். நிகழ்வில் உரையாற்றிய சட்டமன்ற உறுப்பினர் அனைத்து இந்தியர்களுக்கும் தமிழ் சித்திரைப் புத்தாண்டு நல்வாழ்த்துகளைத் தெரிவித்துக் கொண்டார். “அட்சய பாத்திரம்” எனும் திட்டம் வரவேற்கதக்கதாகும் என்றார். இத்திட்டத்தின் மூலம் வசதி குறைந்த ஏழை மக்கள் நன்மை அடைவர் என்றார்.

இன்று முதல்(14/4/2016) ஆலய வளாகத்தில் கொள்கலன்கள் இடம்பெறுவதாகவும், அதில் பொது மக்கள் தங்கள் வசதிக்கு ஏற்ப அன்றாடத் தேவைக்கானப் பொருட்களை வைக்கலாம் என ஆலயத் துணைத்தலைவர் திரு பண்ணீர்ச்செல்வம் கூறினார். மாதத்திற்கு ஒரு முறை சேகரிக்கப்பட்டப் பொருட்கள் வசதிக் குறைந்த ஏழை மக்களுக்குப் பகிர்ந்தளிக்கப்படும். மக்களிடமிருந்து பெறப்படும் உதவி மக்களுக்கே மீண்டும் வழங்கப்படும் என்பதே இத்திட்டத்தின் தலையாய நோக்கமாகும்..

அல்ல அல்ல குறையாத அட்சய பாத்திரம் போல் இக்கொள்கலன் நிறைந்து பொது மக்களுக்கு உதவிக்கரம் நீட்ட வேண்டும் என ஆலய நிர்வாகத்தினர் எண்ணம் கொண்டுள்ளனர்.